qundao/data-zh-poetry huggingface dataset:
方壶为常太守赋
作者：陈谟
朝代：明
体裁：七言律诗

神山秀出空同表，却笑蓬莱失巨鳌。未许安期閒种枣，讵容方朔去偷桃。金天白龙草间伏，瑶水翠禽花外高。我亦四明狂客者，登临览胜一挥毫。
无题
作者：陈谟
朝代：明
体裁：七言绝句

只合长庚伴谪仙，清吟酷爱夜如年。五更钟动无人唤，飞步松梢看月圆。
望九华山
作者：陈谟
朝代：明
体裁：五言律诗

秀色似匡庐，芙蓉拟不如。遥知五老者，深羡九华居。采药闲骑鹿，眠云或著书。岁华讵云晚，于此遂吾初。
望蒲涧怀安期生
作者：陈谟
朝代：明
体裁：七言律诗

欲采仙人石上蒲，常思云外借双凫。童男已逐楼船远，使者犹烦海道纡。花下金丹煎白石，海中瓜枣献清都。时时飞佩商岩去，笑杀园公定汉储。
朝阳诗
作者：陈谟
朝代：明
体裁：四言诗

瀛海之东，桃都之山。有木相扶，蔚乎盘盘。金鸡既鸣，日观斯出。鸿濛之枝，其赫有奕。乃浴于海，遂升于天。苍苍凉凉，维气之先。君子钟之，刚健其德。匪维刚健，抑又温克。穆穆暾暾，冬夏一致。彼昼而亲，爱畏或二。我亲其朝，有爱无畏。君子作牧，召父杜母。宁宽以扰，无猛而势。韶石之上，舜峰之下。湛湛露晞，皇华被野。嵎夷之宅，旸谷之宾。成岁定时，羲和纪勋。宁独韶阳，史君遗爱。式遄其归，光于昭代。
李楚善山居
作者：陈谟
朝代：明
体裁：五言律诗

身外等浮云，松阴静闭门。桃源有仙李，盘谷傍渔村。贤圣杯中乐，君臣药府尊。重来应待腊，梅雪满郊原。
榕树下别参军再赋就简指挥
作者：陈谟
朝代：明
体裁：七言律诗

榕阴翠盖倚重重，相送城南复向东。上将故多黄石略，参军况是紫髯翁。重题锦字云生纸，独转沧浪月满蓬。徙倚松根看野色，青山缥缈意何穷。
樵闲为萧绍宗赋
作者：陈谟
朝代：明
体裁：七言律诗

之子采樵何所之，樵闲倚石复移时。忽逢莺语思求友，偶值仙人还看棋。山中乱云如雪屋，松下清风多紫芝。袖有长书君莫上，祗今且可醉吟诗。
次九日登武山韵
作者：陈谟
朝代：明

寸怀能着几多愁，每向登临叹谬悠。黄菊翛翛冷彭泽，苍烟莽莽暗齐州。光阴祗是留连客，酩酊何妨断送秋。有约不闻空怅望，来诗多趣苦为酬。丹梯高处是青山，曳杖无因一破颜。仙境不藏云有路，天游长阻虎当关。悬崖果熟猿公笑，深洞花开武姥閒。寄语王君须再约，顽夫老矣更能顽。村家酒熟三家香，只与诗人浣绣肠。充庖野鸭无双腯，入网池鱼过尺长。老妇瓦盆殊罄竭，乃翁客位更徜徉。不道诸生虚讲席，从来雅俗故相妨。
次九日登武山韵·其一
作者：陈谟
朝代：明
体裁：七言律诗

寸怀能着几多愁，每向登临叹谬悠。黄菊翛翛冷彭泽，苍烟莽莽暗齐州。光阴祗是留连客，酩酊何妨断送秋。有约不闻空怅望，来诗多趣苦为酬。
次九日登武山韵·其三
作者：陈谟
朝代：明
体裁：七言律诗

村家酒熟三家香，只与诗人浣绣肠。充庖野鸭无双腯，入网池鱼过尺长。老妇瓦盆殊罄竭，乃翁客位更徜徉。不道诸生虚讲席，从来雅俗故相妨。
次九日登武山韵·其二
作者：陈谟
朝代：明
体裁：七言律诗

丹梯高处是青山，曳杖无因一破颜。仙境不藏云有路，天游长阻虎当关。悬崖果熟猿公笑，深洞花开武姥閒。寄语王君须再约，顽夫老矣更能顽。
次仲氏以静客龙湖见寿
作者：陈谟
朝代：明

长庚残月晓西东，枕上吟馀响石淙。凉雨疏桐过末伏，小亭幽径长芳丛。季方难弟龙湖远，老杜狂夫饭颗同。秋月华星双入手，更攀菡萏映杯红。山城望见鹡鸰原，衣锦乡中草树妍。铁笛谁当吹舞鹤，银槎我欲挟飞仙。蘋花数剪微波浸，桂树三更片月悬。老去揆初仍作客，诸生郑重秩初筵。
次仲氏以静客龙湖见寿·其一
作者：陈谟
朝代：明
体裁：七言律诗

长庚残月晓西东，枕上吟馀响石淙。凉雨疏桐过末伏，小亭幽径长芳丛。季方难弟龙湖远，老杜狂夫饭颗同。秋月华星双入手，更攀菡萏映杯红。
次仲氏以静客龙湖见寿·其二
作者：陈谟
朝代：明
体裁：七言律诗

山城望见鹡鸰原，衣锦乡中草树妍。铁笛谁当吹舞鹤，银槎我欲挟飞仙。蘋花数剪微波浸，桂树三更片月悬。老去揆初仍作客，诸生郑重秩初筵。
次侄孙士瞻韵
作者：陈谟
朝代：明
体裁：七言排律

我家都干旧徵君，五百年中远有芬。宗谱太丘前史美，科名南渡近时闻。人言阀阅星之斗，代有云礽鼎出汾。吾子翘翘雄作士，英姿了了幼能文。他山有石能攻玉，恶草虽莸不乱薰。十年参晤穷经苦，一日枭鸾战艺分。鹗荐已追云表鹄，锦还仍采泮池芹。波光皛皛鸥同社，松顶昂昂鹤不群。珠浦别来秋洒洒，潋江吟断叶纷纷。投桃多辱诸贤句，报玖空惭五色云。
次别驾刘宗弼咏韶石韵
作者：陈谟
朝代：明
体裁：七言律诗

缥缈湘南接海边，奔波耸汉翠争妍。烟生万壑熊罴伏，日射重岩锦绣连。泗水磬材天下少，韶州响石后来传。世间信有愚公智，未必山灵未许迁。
次十四夜望月值雨
作者：陈谟
朝代：明

云翳深深掩玉辉，故飘香雾洒蕉衣。竹林莫道蟾宫远，已报郎星入紫微。曾共仙人萼绿华，云中手弄金背䗫。嫦娥偏爱清尘雨，徐舞霓裳下汉槎。
次十四夜望月值雨·其一
作者：陈谟
朝代：明
体裁：七言绝句

云翳深深掩玉辉，故飘香雾洒蕉衣。竹林莫道蟾宫远，已报郎星入紫微。
次十四夜望月值雨·其二
作者：陈谟
朝代：明

曾共仙人萼绿华，云中手弄金背䗫。嫦娥偏爱清尘雨，徐舞霓裳下汉槎。
次参军偶赋韵
作者：陈谟
朝代：明

花底壶蜂报午衙，枕前庄蝶未知家。惊人忽听尚书履，唾玉长吟学士茶。燕莺好语傍南衙，樱笋谁人似故家。顿逊并无花上酒，南华还有贡馀茶。老我犹堪屈宋衙，才名苦忆建安家。枯肠文字搜都涩，恨杀松花雪乳茶。
次参军偶赋韵·其一
作者：陈谟
朝代：明
体裁：七言绝句

花底壶蜂报午衙，枕前庄蝶未知家。惊人忽听尚书履，唾玉长吟学士茶。
次参军偶赋韵·其三
作者：陈谟
朝代：明
体裁：七言绝句

老我犹堪屈宋衙，才名苦忆建安家。枯肠文字搜都涩，恨杀松花雪乳茶。
次参军偶赋韵·其二
作者：陈谟
朝代：明
体裁：七言绝句

燕莺好语傍南衙，樱笋谁人似故家。顿逊并无花上酒，南华还有贡馀茶。
次周翠庭感怀韵
作者：陈谟
朝代：明
体裁：七言律诗

故园回望草成丘，客馆新添雪满头。已向昆明看劫尽，犹思沧海借桴浮。昂藏可愧嵇中散，款段那从马少游。邂逅蒲衣成一笑，觅牛元只是骑牛。
次子与入院宴集韵
作者：陈谟
朝代：明
体裁：七言律诗

荆交风气自天开，魏晋词华有体裁。石髓凝脂归木弹，桂香吹露送螺杯。云章华构文星聚，海峤名邦俊士来。灯火下帘思报效，圣心虚伫待真才。
次杨子良催菊韵
作者：陈谟
朝代：明

楚楚临阶菊，曾看压众芳。红桃承海曙，白玉吐霞光。韶石多炎壤，南天少肃霜。如何深自閟，不肯趁重阳。楚楚临阶菊，金风护得迟。黄衣谁近侍，白璧贵逢时。屈子餐宁饱，陶潜爱岂私。由来傲霜节，松柏共高姿。楚楚临阶菊，从知品第嘉。程侯情最重，杨子兴偏赊。金蝶归丝网，天鹅散雪花。只宜摇落赏，难向艳阳誇。
次杨子良催菊韵·其一
作者：陈谟
朝代：明
体裁：五言律诗

楚楚临阶菊，曾看压众芳。红桃承海曙，白玉吐霞光。韶石多炎壤，南天少肃霜。如何深自閟，不肯趁重阳。
次杨子良催菊韵·其三
作者：陈谟
朝代：明
体裁：五言律诗

楚楚临阶菊，从知品第嘉。程侯情最重，杨子兴偏赊。金蝶归丝网，天鹅散雪花。只宜摇落赏，难向艳阳誇。
次杨子良催菊韵·其二
作者：陈谟
朝代：明
体裁：五言律诗

楚楚临阶菊，金风护得迟。黄衣谁近侍，白璧贵逢时。屈子餐宁饱，陶潜爱岂私。由来傲霜节，松柏共高姿。
次王竹逸韵
作者：陈谟
朝代：明
体裁：七言律诗

闻听爆竹知新岁，坐对瓶花忆舞筵。隔屋马蹄归醉客，中宵环佩起群仙。道存竹简韦编里，诗在茶瓯雪乳边。送故迎新君莫笑，旅中别自一壶天。
次瑶攴石望鞋山
作者：陈谟
朝代：明
体裁：古风

舟移瑶攴下，遥望石如屣。舟人云是大姑娘，一掬弓弯曾堕此。吾闻古有巨人迹，姜嫄履之生后稷，神灵奇踪此其一。水仙罗袜凌波轻，安取盘囷如此石。又闻大禹乘四载，浚川来经彭蠡滨，遗此表徵千万春。江神呵禁畴敢登，偶一践踏风雷惊。导河自昆崙，砥柱碣石壮本根。瞿塘滟滪堆，舟航不敢争飞奔。长江钜石天意存，此其小者疑屣云。君不见小姑健儿女将军，剑峰屹立当海门。
次荔支韵赋
作者：陈谟
朝代：明

猩红染就锦苞肥，解映金袍与绣衣。几度醉吟芳树下，浑疑夜燎续朝晖。海山仙子玉肌肥，故著轻绡紫雾衣。犹记红尘飞骑去，昭阳宫里媚晴晖。磊落华堂火齐肥，佳人争比茜红衣。琼枝笑把银瓶插，绝胜春红粲晓晖。正赏端阳荔子肥，珊瑚清映雪罗衣。谁向樽前挥綵笔，只今容有谢玄晖。
次荔支韵赋·其一
作者：陈谟
朝代：明
体裁：七言绝句

猩红染就锦苞肥，解映金袍与绣衣。几度醉吟芳树下，浑疑夜燎续朝晖。
次荔支韵赋·其三
作者：陈谟
朝代：明
体裁：七言绝句

磊落华堂火齐肥，佳人争比茜红衣。琼枝笑把银瓶插，绝胜春红粲晓晖。
次荔支韵赋·其二
作者：陈谟
朝代：明
体裁：七言绝句

海山仙子玉肌肥，故著轻绡紫雾衣。犹记红尘飞骑去，昭阳宫里媚晴晖。
次荔支韵赋·其四
作者：陈谟
朝代：明
体裁：七言绝句

正赏端阳荔子肥，珊瑚清映雪罗衣。谁向樽前挥綵笔，只今容有谢玄晖。
次萧子所至日怀京国
作者：陈谟
朝代：明

梅梢缀玉似凝旒，枫树摇红见舞优。化日缓随龙驭转，祥云长绕凤台浮。当年法从陪华贵，此日山杯笑浊流。应自家人记膰俎，时时举按说郊丘。綵笔何人动藻旒，南郊仪礼若为优。明时鼎鼎风云会，载籍茫茫烟海浮。璧水育材须妙选，钟山应制岂凡流。德星聚处还知否，别有风流陈太丘。
次萧子所至日怀京国·其一
作者：陈谟
朝代：明
体裁：七言律诗

梅梢缀玉似凝旒，枫树摇红见舞优。化日缓随龙驭转，祥云长绕凤台浮。当年法从陪华贵，此日山杯笑浊流。应自家人记膰俎，时时举按说郊丘。
次萧子所至日怀京国·其二
作者：陈谟
朝代：明
体裁：七言律诗

綵笔何人动藻旒，南郊仪礼若为优。明时鼎鼎风云会，载籍茫茫烟海浮。璧水育材须妙选，钟山应制岂凡流。德星聚处还知否，别有风流陈太丘。
次谢令尹喜雨韵
作者：陈谟
朝代：明
体裁：七言律诗

曲江六月有新凉，令尹弹琴不下堂。河阳岂必花成县，彭泽由来菊是粮。桑树连阴驯野雉，马騣滴水舞商羊。丰年好写归图画，为觅当时顾长康。
次郊行韵
作者：陈谟
朝代：明
体裁：五言绝句

煮茗乐浓春，看山日日新。遥知独醒者，却是太平人。
次韵雪用白战体
作者：陈谟
朝代：明
体裁：七言律诗

晨霜暮霰作威严，解送瑞花拂帽檐。漠漠汀沙成海水，娟娟蒲席是冰帘。寒深顿觉龙鳞小，烟重兼迷马耳尖。明日台城春色动，为谁寂寞为谁淹。
江桥晚景
作者：陈谟
朝代：明
体裁：五言律诗

山欲收屏障，云偏曳葆縿。水侵杨柳渚，帆倚夕阳桥。夏绿团空翠，秋云盛麦苗。携书归隐处，不待太冲招。
池上萱草
作者：陈谟
朝代：明
体裁：五言律诗

池上多萱草，雨馀纷好华。乱榛扶易直，轻燕掠微斜。爱欲移当背，忧宜摘送茶。苕华比颜色，同向国风誇。
泊古羊渡望貂蝉峰有怀诸名胜
作者：陈谟
朝代：明
体裁：七言律诗

犹见香炉紫雾妍，还随鸟影望貂蝉。舟移岸岸皆奇石，云起山山尽瘴烟。红蓼水生连夜雨，白茅露冷近冬天。舜峰九日登临处，吹帽无由侍晋贤。
海渔公子为宋昌裔作
作者：陈谟
朝代：明
体裁：五言律诗

我爱宋公子，把竿长钓鳌。闲寻龙伯国，笑指海凫毛。员峤随波转，珊瑚入网高。秦人未相识，何用遣卢敖。
清江钓隐
作者：陈谟
朝代：明
体裁：五言律诗

小隐清江上，无心竞白鸥。蓼云团竹屋，芦雪点羊裘。放鹤归何晚，看花醉即休。底须终日苦，三百六鱼钩。
清江阻风访刘起东茅庐中
作者：陈谟
朝代：明
体裁：七言排律

十年再见东海公，夫妻宾敬茅庐中。不计有无心淡泊，难忘故旧日从容。阳春白雪何求和，漆发红颜似返童。鼎煮蒙山云细细，杯倾桑落绿溶溶。市朝虽近尘还远，弦诵常闻道罕同。重话桃源真隔世，独行客路况严冬。一川雪景惟飞雨，三日江船尚阻风。第觉久淹成愧负，宁知相厚转情浓。故人谷口归耕处，安得扶藜访有熊。烦君问讯须珍重，早晚徵车起卧龙。
渡江
作者：陈谟
朝代：明
体裁：五言律诗

钓艇浮螺子，依依夕照前。鸟飞黄叶落，山断碧云连。野暝芦花白，天清桂魄圆。纷纷樵与牧，长啸入苍烟。
游天庆观登众妙堂兴叹堂有玄元像奇古而苏公小大二碑及居士泉皆废盖戎卒居之
作者：陈谟
朝代：明
体裁：古风

琳宫宅兜牟，亵污众妙门。试窥捣衣砧，上有眉山文。上堂罗儿妇，下堂饲鸡豚。塑像古且奇，稽首玄元君。端居燕穆清，谁使居人群。亦有居士泉，澄源为之昏。那无一寸胶，可洗千丈浑。
游月溪庵用壁间韵
作者：陈谟
朝代：明
体裁：五言律诗

百粤多精舍，南华是祖山。人知尊象教，俗已变髦蛮。明月青溪上，清风翠竹间。时时一谈咏，杖屦自忘还。
溽暑作古意六首
作者：陈谟
朝代：明

湿云涵薄雾，日光如镜尘。杨花吹满床，燕雏娇近人。双双白练带，衔得樱桃新。微薰似清暑，复慢幽人肌。泉声翠帷隔，花艳玉瓶滋。谁缄双青梅，题作无情辞。溶溶雨沼波，宿来得新鱼。但看萍无踪，始悟鱼安居。莫照钗头花，钗落惊双凫。剪下菖蒲叶，换却流苏带。虽微纂组工，自是清净态。画帘景迟迟，雕盘香霭霭。困多病不如，尘生风自卷。蕉心先雨开，菱花后时剪。宿有锦字书，教儿枕头展。枇杷香在手，将喂陇头鹦。娇鸣久不食，振羽谢多情。从今无浪言，浪言郎君惊。
溽暑作古意六首·其一
作者：陈谟
朝代：明
体裁：古风

湿云涵薄雾，日光如镜尘。杨花吹满床，燕雏娇近人。双双白练带，衔得樱桃新。
溽暑作古意六首·其三
作者：陈谟
朝代：明
体裁：古风

溶溶雨沼波，宿来得新鱼。但看萍无踪，始悟鱼安居。莫照钗头花，钗落惊双凫。
溽暑作古意六首·其二
作者：陈谟
朝代：明
体裁：古风

微薰似清暑，复慢幽人肌。泉声翠帷隔，花艳玉瓶滋。谁缄双青梅，题作无情辞。
溽暑作古意六首·其五
作者：陈谟
朝代：明
体裁：古风

困多病不如，尘生风自卷。蕉心先雨开，菱花后时剪。宿有锦字书，教儿枕头展。
溽暑作古意六首·其六
作者：陈谟
朝代：明
体裁：古风

枇杷香在手，将喂陇头鹦。娇鸣久不食，振羽谢多情。从今无浪言，浪言郎君惊。
溽暑作古意六首·其四
作者：陈谟
朝代：明
体裁：古风

剪下菖蒲叶，换却流苏带。虽微纂组工，自是清净态。画帘景迟迟，雕盘香霭霭。
烂泥湖著浅和韵
作者：陈谟
朝代：明
体裁：五言律诗

波涛遭险路，风雪迫残年。空阔疑无岸，苍茫但有天。冥行良独苦，著浅待谁牵。舟子不知水，长吁断复连。
焦矶寺
作者：陈谟
朝代：明

过尽三山见翠屏，金银？刹接青冥。江心磻石何年化，亦恐飞来是落星。
版子矶
作者：陈谟
朝代：明
体裁：五言律诗

巢湖小龙子，作镇版矶头。游戏腾玄象，端居拱赤虬。两峰攒马耳，一水挟鸿沟。遥寄新诗句，明珠或见投。
王员外赴京
作者：陈谟
朝代：明
体裁：五言排律

喜奉纶音至，遥瞻帝里归。秋风辞省掖，海气拂朝衣。参相深分阃，员郎夙赞机。金汤身作固，蛮徼子来依。欲遍群黎德，常勤四牡騑。兵氓同鼓舞，草木悉光辉。留句题丹荔，看花想紫薇。雁从淮浦起，马傍越台飞。未得承芝宇，应嗟锁棘闱。送君霄汉上，綵凤逐朝晖。
甘湖九曜石石皆刘汉自大湖徙置大者名九曜
作者：陈谟
朝代：明
体裁：古风

乐州甘湖百丈馀，中有长生之神鱼。天星入湖化为石，短肥长瘦八九株。醉翁上马嗔索扶，蒙头衲士病且癯。熊蹲豹踯猿狖攫，麟凤不动云凝舒。嗟哉天星母乃愚，下俯奥渫甘同污。烟霏雨暗丛百怪，鸱鸢粪顶凫鸭呼。嗟乎南中不可以久留，何当返尔大泽与具区。
用方壶韵题曾子元晴雪轩
作者：陈谟
朝代：明
体裁：七言律诗

闻道幽斋傍雪成，六花飞舞集檐楹。天游杳杳虚生白，云卧沉沉夜自明。冰茧寒光宜客赋，阳春古调待谁鸣。烟波却有玄真子，时向城南问独清。
甲辰九日游兴国灵山寺简同游
作者：陈谟
朝代：明

车马烂辉光，登临向上方。攒云众峰直，引路万松苍。涧底蒲茸白，篱根栗叶黄。爽犹宜羽扇，晴复䴡罗裳。缥缈云关峻，岩峣石径长。杂花明乱草，好鸟隔幽篁。渐近精蓝域，俄闻洞水香。栋梁何崒崒，金碧极煌煌。崖裂狮初啸，峦回象欲狂。鲤鱼新上水，灵鼠旧依仓。石笋何年长，池莲此日荒。铁船归瀚海，方竹压潇湘。瀑散晴空雨，林含伏日霜。行云走神女，卧钵隐龙王。一纪长离乱，丛林半在亡。如何超劫劫，独此见堂堂。喜挹清河彦，兼承入幕郎。风流同茂宰，啸咏及重阳。杯紫浮萸烈，瓶虚插桂芳。高僧惯宾客，才子盛文章。壁怪前题漫，游疑后日忘。少陵多秀句，偏在赞公房。
畦乐诗为王与龄
作者：陈谟
朝代：明

为爱东湖水，筑堂临水濆。寒光夜留月，白气晓成云。花树不可剪，药苗时自分。客来常款语，琴荐对炉薰。栗里问渊明，旁舍招云卿。荷锄草露湿，织屦柳风清。二子俱天趣，是翁忘俗情。时时车马客，于此听棋声。
畦乐诗为王与龄·其一
作者：陈谟
朝代：明
体裁：五言律诗

为爱东湖水，筑堂临水濆。寒光夜留月，白气晓成云。花树不可剪，药苗时自分。客来常款语，琴荐对炉薰。
畦乐诗为王与龄·其二
作者：陈谟
朝代：明
体裁：五言律诗

栗里问渊明，旁舍招云卿。荷锄草露湿，织屦柳风清。二子俱天趣，是翁忘俗情。时时车马客，于此听棋声。
病起闻蝉
作者：陈谟
朝代：明
体裁：五言律诗

蜡树一蝉吟，北风吹客襟。时添柏子火，坐拥木绵衾。伏枕身如蜕，观书力不任。清虚来渐远，于此识初心。
登峨嵋亭吊太白墓
作者：陈谟
朝代：明
体裁：五言律诗

神气归天上，江头徒认坟。花留宫锦色，星动翰林文。过客多题壁，摛辞难逸群。祗应扫松雪，可以荐清芬。
百字令·岁己未年七十有五作以自寿
作者：陈谟
朝代：明
体裁：词

安期瓜枣，问今年海上，怎生迟了。七十五年看又过，更七十年难老。吟首歪词，写张歪字，送与陈抟笑。笑时冷眼，乾坤龙虎颠倒。追念一度长安，再游汴水，那用希夷号。三百年中多少事，一夜连床怎道。易象卦图，天根月窟，有何人能到。为君长啸，洞天铁笛春晓。
瞻屺堂
作者：陈谟
朝代：明
体裁：四言诗

缅彼崔嵬，坤土而隆。匪砌匪砠，弗赭弗童。我兴瞻之，念母劬躬。嵌岩窈深，可以容与。其岑其蔚，膏发泉乳。我心孔悲，念母鞠抚。暧翠在庭，朝爽盈襟。宛兮慈颜，春和煦林。孰是金行，为此惨栗。鹤发其髟，霜露既集。攒峰丛峦，罗立閒閒。既有令子，亦有贤孙。风木之悲，寸草之伤。甘旨在庖，綵乌在堂。禄薄养丰，其乐如何。丰而弗逮，所慨实多。移忠之孝，亶惟尽瘁。教忠繄母，展也孝子。孝子终身，悠悠瞻此。
社日偕郭思诚伯仲郊行过其先人墓
作者：陈谟
朝代：明
体裁：五言律诗

桃李螺江浦，晴天散暖云。沙明灵运屐，花照信陵坟。入馔池鱼白，治聋社瓮醺。人生行乐耳，春色已平分。
秋夜燕集示诸友
作者：陈谟
朝代：明
体裁：七言律诗

金风吹尽燕梁尘，公馆林疏爽气新。露泛紫微香拂酒，月将仙桂影随人。参军最得诗中趣，文士宜多幕下宾。百罚不辞惭潦倒，苦无佳句答情真。
秋日用刘子彦韵
作者：陈谟
朝代：明

秋气一日即为深，雨馀山翠何崟崟。梧桐暮看不如早，稼穑昔丰那似今。汉诏赐租成乐土，尧民击壤得初心。石床数尺长松下，卧听风蝉足好音。六月秋生喜闰年，故因凉早景多妍。燕鸿物外同羁旅，清浊杯中总圣贤。南亩桑麻差足乐，西江雨露复能偏。二间茅屋清溪侧，时有诗朋送雅篇。
秋日用刘子彦韵·其一
作者：陈谟
朝代：明
体裁：七言律诗

秋气一日即为深，雨馀山翠何崟崟。梧桐暮看不如早，稼穑昔丰那似今。汉诏赐租成乐土，尧民击壤得初心。石床数尺长松下，卧听风蝉足好音。
秋日用刘子彦韵·其二
作者：陈谟
朝代：明
体裁：七言律诗

六月秋生喜闰年，故因凉早景多妍。燕鸿物外同羁旅，清浊杯中总圣贤。南亩桑麻差足乐，西江雨露复能偏。二间茅屋清溪侧，时有诗朋送雅篇。
秋林
作者：陈谟
朝代：明
体裁：五言绝句

秋林本自萎，朔风劳尔怒。客子赋无衣，哀鸿夜中度。
秦淮咏古
作者：陈谟
朝代：明
体裁：五言绝句

不晓秦淮水，秦人苦浚之。乱来波浪作，犹似祖龙时。
穗石洞天即五仙观仙各持一谷傍各立一石则五羊也
作者：陈谟
朝代：明
体裁：古风

吴晋纷纷日，荆交瀼瀼时。五仙持五谷，为拯斯人饥。滕脩加抚字，郭璞徙城池。群生日以阜，两贤功同归。五羊上天去，白石今累累。至今稻梁丰，不数虾蟹微。潟卤出牢盆，堆叠如山坻。化为百万粮，充君节度资。兵民两足食，市井相娱嬉。怀哉五仙人，垂德无穷期。
答南雄刘别驾见寄
作者：陈谟
朝代：明
体裁：七言律诗

潇洒雄州别驾尊，公馀揽胜出松门。会稽山阴逢贺监，丁卯桥头寻许浑。文豹何曾迷雾雨，苍龙应自长儿孙。何时容我来惊座，更看优人舞白猿。
答送暖枕软履
作者：陈谟
朝代：明

暖枕便衰老，尤宜雪夜吟。邯郸官道上，谁识吕公心。软履蒙佳贶，平原客未知。下邳圯上去，长有一编书。
答送暖枕软履·其一
作者：陈谟
朝代：明
体裁：五言绝句

暖枕便衰老，尤宜雪夜吟。邯郸官道上，谁识吕公心。
答送暖枕软履·其二
作者：陈谟
朝代：明
体裁：五言绝句

软履蒙佳贶，平原客未知。下邳圯上去，长有一编书。
简二宪郎
作者：陈谟
朝代：明
体裁：七言律诗

金玉科条两宪郎，满空霜气集韶阳。九龄祠下联圭璧，五色云中览凤凰。岭表寒梅迎使节，海隅秋草借恩光。绣衣报政乌台表，定自声名动建章。
简刘子卿谢其得谬藁送至
作者：陈谟
朝代：明

神螺之山江水东，娟娟玉树梅林中。自惭晚识青云器，多谢时临白雪翁。旧藁飘零随落叶，馀生放浪逐宾鸿。江皋步屧频来往，更待藜光丙夜同。一片停云咫尺中，似应秋水隔芙蓉。槎横银汉三千尺，桂锁蟾宫第几重。原色又添新雨润，藻情还似远山浓。多时谬藁劳收寄，免作人间酱瓿封。
简刘子卿谢其得谬藁送至·其一
作者：陈谟
朝代：明
体裁：七言律诗

神螺之山江水东，娟娟玉树梅林中。自惭晚识青云器，多谢时临白雪翁。旧藁飘零随落叶，馀生放浪逐宾鸿。江皋步屧频来往，更待藜光丙夜同。
简刘子卿谢其得谬藁送至·其二
作者：陈谟
朝代：明
体裁：七言律诗

一片停云咫尺中，似应秋水隔芙蓉。槎横银汉三千尺，桂锁蟾宫第几重。原色又添新雨润，藻情还似远山浓。多时谬藁劳收寄，免作人间酱瓿封。
简徐太守二十韵
作者：陈谟
朝代：明
体裁：五言排律

牛女垂光远，番禺枕海长。藩宣开画省，抚字属黄堂。铜虎未分牧，郎星暂敛芒。化行龙伯国，春动马人乡。流徙归城邑，顽嚚弃斧斨。稻苗丰战地，潟卤盛兵粮。出入明星烂，声容赤芾煌。衣浓薇苑露，冠重柏台霜。两府联宾位，元戎解佩纕。已无鲸簸海，宜有凤鸣冈。百货流泉溢，群蛮枕奠康。昔襦今又裤，肉藿酒如浆。暇日同民乐，随时爱景光。摩挲九曜石，调笑五仙羊。铁柱悲刘鋹，荒台吊越王。霸图童竖骏，客思海云凉。此日殷勤接，仍看抱送祥。麒麟天上石，楯戟殿中郎。倾倒情何极，吟哦兴不忘。公侯知衮衮，不数窦家芳。
老干诗为周中丞赋
作者：陈谟
朝代：明
体裁：七言律诗

昂霄耸壑三千尺，若比庄椿别自奇。冰雪每坚金石节，风云长绕凤皇枝。武侯古柏神明力，召伯甘棠岂弟思。却上乌台凝望处，栋梁材是庙堂姿。
腊月三日次康山庙阻风
作者：陈谟
朝代：明
体裁：五言律诗

风滑不成雪，雨寒徒滞舟。湖低山石长，天尽水烟浮。渔子身如叶，将军命赌侯。报功存庙食，白骨谩成丘。
至南安和知事陈云壑祠龙母韵
作者：陈谟
朝代：明
体裁：七言律诗

贝阙珠宫仙乐举，盈盈初日碧波间。眉如王母三千岁，鬓绾湘娥十二鬟。榕叶春浓僧院寂，木兰风细钓丝闲。渚蘋荐罢骚人醉，老我何能一叩关。
芙蓉仙隐
作者：陈谟
朝代：明
体裁：五言律诗

芙蓉仙隐处，太守日来游。丹鼎飞随鹤，松坛暖卧牛。泉凝三伏雪，草耐万年秋。五马朝天去，山人空尔愁。
芦管制笛
作者：陈谟
朝代：明
体裁：七言律诗

旋将芦管裁成笛，若比柯亭别出机。数点残星分远近，七均古调按依稀。吹斜月影潮初上，转入梅花雪更飞。岁晚江空听最好，夜寒吟句不思归。
苍雪轩为南雄贰守刘可与赋
作者：陈谟
朝代：明
体裁：七言律诗

苍龙喷雪满幽轩，坐使冰壶六月寒。红袖解移青玉案，素娥清映水精盘。兴来剡曲馀孤棹，老去磻溪寄一竿。何日江阴来步屧，相从终日倚阑看。
萧氏公孙竹图
作者：陈谟
朝代：明
体裁：五言律诗

孝竹参差写，光辉八叶萧。岩岩商皓节，楚楚阮郎标。挂壁红芳映，迎风綵凤飘。五君来往熟，得醉不烦招。
落星石
作者：陈谟
朝代：明
体裁：古风

星宫堕江化为石，作镇鲸波与蛟室。东西日月异昆崙，金碧楼台自兜率。海枯尘起劫火飞，阳侯鼓波竟何术。大船驾海貔貅来，战罢湖中血波赤。至今白骨堆山丘，此石虽顽泪应滴。君王扫除江海清，匡庐五老复精明。南朝三百六十寺，安得乘云取次行。
葛仙祠留题
作者：陈谟
朝代：明
体裁：七言律诗

思忆仙人葛稚川，旧祠冠服尚巍然。罗浮自爱留丹灶，勾漏空闻有洞天。江右蛟腾青草里，淮南犬吠白云边。嬉游得似无为好，冷眼乾坤八十年。
葛洪丹井
作者：陈谟
朝代：明
体裁：七言律诗

岂复风流似葛洪，寻仙还到紫阳宫。遥闻环佩锵云表，尚想丹砂浴井中。白发那能生羽翼，苍生坐待起疲癃。银瓶素绠中宵汲，怕有蟠龙解喷风。
蕃塔寺
作者：陈谟
朝代：明
体裁：古风

金天圣人面流沙，流苏帐暖飘金花。一从蕃僧起蕃塔，常言彼此为一家。朝朝上塔呼天应，天门只在蕃塔顶。碧甸双睛白缠头，大师端坐如坚忍。梵夹斜行只自识，蛮音鴂舌听不得。菩提树下学谈禅，弹指兰阇笑如吃。塔上金鸡四面飞，可怜宛转无定栖。狂风吹落市人笑，何日飘萧渡海归。
行年七十二
作者：陈谟
朝代：明
体裁：五言律诗

行年七十二，白发向人羞。肯羡梁江总，空怀齐楚丘。绣衣题姓字，皂盖验春秋。一自周原猎，难为渭水叟。
西林八景 其一 凤凰峰
作者：陈谟
朝代：明
体裁：五言绝句

青峰初拔地，丹凤倏冲霄。仙人明月夜，于此听云韶。
西林八景 其七 藏蛟室
作者：陈谟
朝代：明
体裁：五言绝句

福地穴难藏，真人剑拂霜。还归贾傅井，应作少年郎。
西林八景 其三 偃月冈
作者：陈谟
朝代：明
体裁：五言绝句

苍松寒翳翳，瑶草秋垂垂。平冈如偃月，偏与落星宜。
西林八景 其二 琵琶洲
作者：陈谟
朝代：明
体裁：五言绝句

春水抱芳洲，宛宛紫檀槽。羽人歌洞章，不省郁轮袍。
西林八景 其五 流虹冈
作者：陈谟
朝代：明
体裁：五言绝句

涌月散金波，流辉动神螺。海翁逐鸥戏，孺子濯缨歌。
西林八景 其八 伏鸽冢
作者：陈谟
朝代：明
体裁：五言绝句

伏鸽守枯冢，黄金骨似沙。化为双白鹤，飞上太清家。
西林八景 其六 喷珠泉
作者：陈谟
朝代：明
体裁：五言绝句

满地碎珠玑，向日腾光彩。昨梦穷河源，天澄万星海。
西林八景 其四 落星石
作者：陈谟
朝代：明
体裁：五言绝句

星君避太空，入觐太微中。如何化贞石，奠此高明宫。
西林八景·凤凰峰
作者：陈谟
朝代：明

青峰初拔地，丹凤倏冲霄。仙人明月夜，于此听云韶。春水抱芳洲，宛宛紫檀槽。羽人歌洞章，不省郁轮袍。苍松寒翳翳，瑶草秋垂垂。平冈如偃月，偏与落星宜。星君避太空，入觐太微中。如何化贞石，奠此高明宫。涌月散金波，流辉动神螺。海翁逐鸥戏，孺子濯缨歌。满地碎珠玑，向日腾光彩。昨梦穷河源，天澄万星海。福地穴难藏，真人剑拂霜。还归贾傅井，应作少年郎。伏鸽守枯冢，黄金骨似沙。化为双白鹤，飞上太清家。
西湖行乐图
作者：陈谟
朝代：明
体裁：古风

生绡动湖光，长夏宜清暑。芙蓉散风漪，劲柏留晴雾。行无羽扇尘，乐有瑶琴趣。令德将遐龄，鲁侯深燕誉。
观澜歌
作者：陈谟
朝代：明

浠之水兮泓以洸。不淟淟以漓入兮，不腾腾而濞张。其声沨沨兮，其肆以洋。有美人兮亭之皋。服且食兮咏以陶。始涵渟俄湁潗兮，噫气怒而相遭。文沄沄兮又？？。锦机错理兮象纬飞奔。忽鱼龙兮，轩举乱藻荇与行云。荡日月兮弗支，送凫鹥兮在亹。吾虽弗及观海兮，吾既得夫委与源。准千涛于一波兮，又孰弱夫湍而壮澜。怀先人之不可见兮，临长流而永叹。曰盈科与成章兮，佩明训以乾乾。吁嗟乎美哉洋洋兮，永矢而弗谖。
读五贤传偶成五首 其一 咏顾凯之
作者：陈谟
朝代：明
体裁：古风

昔在山阴县，风流顾凯之。茂林当户远，白日下帘迟。兴寄丹青里，人怀岂弟思。越山千仞碧，俯仰共心期。
读五贤传偶成五首 其三 咏陆机
作者：陈谟
朝代：明
体裁：古风

辞吴还入洛，云汉昭文章。玄圃积白玉，累累俱夜光。长歌豪士赋，委质成都王。列军朝歌城，震鼓数百里。悲风天际来，牙旗遽披靡。至今华亭鹤，闻者为流涕。莼羹敌羊酪，黄耳为书邮。顾荣既知己，士龙亦东头。吴中佳山水，卒岁宜忘忧。
读五贤传偶成五首 其二 咏孙兴公
作者：陈谟
朝代：明
体裁：古风

枫柳虽合抱，何如斋中松。纵无栋梁日，长会九天风。正声若金石，掷地谐商宫。寻我遂初赋，意在山水中。宁知桓司马，复与此心同。
读五贤传偶成五首 其五 咏潘岳
作者：陈谟
朝代：明
体裁：古风

阁道东，有大牛。王济鞅，裴楷鞧，和峤刺促不得休。宁知投分寄石友，白首同归俱被收。牧羊酤酪俟伏腊，灌园舂税何所求。夫人轻轩儿戏綵，天下乐，复有否。九卿司马安，通人和长舆。巧宦信有之，用拙宁非诬。我思陶徵君，养素傲樊圃。黄菊绕柴桑，清风满窗户。
读五贤传偶成五首 其四 咏陆云
作者：陈谟
朝代：明
体裁：古风

笑疾故自佳，吾以全吾天。况识墓中人，飘飘喜谈玄。浚仪有画像，名亚卓鲁贤。胡不传循吏，而以权门愆。自非东海恩，难雪成都冤。大笑落水时，流风至今传。
读五贤传偶成五首·咏顾凯之
作者：陈谟
朝代：明

昔在山阴县，风流顾凯之。茂林当户远，白日下帘迟。兴寄丹青里，人怀岂弟思。越山千仞碧，俯仰共心期。枫柳虽合抱，何如斋中松。纵无栋梁日，长会九天风。正声若金石，掷地谐商宫。寻我遂初赋，意在山水中。宁知桓司马，复与此心同。辞吴还入洛，云汉昭文章。玄圃积白玉，累累俱夜光。长歌豪士赋，委质成都王。列军朝歌城，震鼓数百里。悲风天际来，牙旗遽披靡。至今华亭鹤，闻者为流涕。莼羹敌羊酪，黄耳为书邮。顾荣既知己，士龙亦东头。吴中佳山水，卒岁宜忘忧。笑疾故自佳，吾以全吾天。况识墓中人，飘飘喜谈玄。浚仪有画像，名亚卓鲁贤。胡不传循吏，而以权门愆。自非东海恩，难雪成都冤。大笑落水时，流风至今传。阁道东，有大牛。王济鞅，裴楷鞧，和峤刺促不得休。宁知投分寄石友，白首同归俱被收。牧羊酤酪俟伏腊，灌园舂税何所求。夫人轻轩儿戏綵，天下乐，复有否。九卿司马安，通人和长舆。巧宦信有之，用拙宁非诬。我思陶徵君，养素傲樊圃。黄菊绕柴桑，清风满窗户。
谢中常惠倒提
作者：陈谟
朝代：明
体裁：五言律诗

扶衰得倒提，散步任东西。花柳宜烟渚，溪山爱雪泥。酒壶挑可远，竹户啄须低。只恐穿林石，铜声惊鸟啼。
谢烈妇
作者：陈谟
朝代：明
体裁：五言律诗

夜月香魂冷，春云别恨长。宁歌折杨柳，不学野鸳鸯。画可归屏障，祠堪配女郎。琵琶弹马上，晚节谩悲凉。
贞妇
作者：陈谟
朝代：明
体裁：古风

时运忽复乖，兵尘昏白日。风花信所飘，安得念茵席。所悲命如叶，自誓心匪石。出即依旁舍，归斯匿深壁。凶徒肆披猖，鸡犬俱辟易。罔俾荃为茅，宁甘血成碧。哀哀八岁儿，抱母同毁璧。
败菊
作者：陈谟
朝代：明
体裁：古风

败菊如佳人，粉面初酣酒。猗猗耐荒寒，兰芷相与友。缅彼仙桂枝，金粟照窗牖。吹香逐环佩，乃亦袭尘垢。独秀摇落馀，肯与繁华偶。故应鄙陶潜，憔悴五株柳。吴生何人斯，砺斧君知否。
赠云心医士
作者：陈谟
朝代：明
体裁：七言律诗

白云与君君莫违，不令尘土上君衣。晓随斸药霏霏出，暮逐悬壶冉冉归。勾漏岩前寻葛令，长沙道上识张机。蹇予独向青原下，七十卧云今是非。
赠别钱太守
作者：陈谟
朝代：明
体裁：七言律诗

夜光明月庙廊珍，五载腾辉武水滨。祗有双鱼新改郡，素无一鹤可随身。仪韶凤已翔寥廓，别驾车犹望后尘。千里江东春树绿，怀贤长有梦相亲。
赠安南使归国
作者：陈谟
朝代：明
体裁：五言律诗

秦淮柳影中，使舫背归鸿。建业山河壮，南交节制通。襟凉乘海气，家远待秋风。仍岁频衔命，诗囊夜吐虹。
蹇驴
作者：陈谟
朝代：明
体裁：五言律诗

使尔不为蹇，知非果下孙。卓锥疑是骏，漆步仅如豚。暮雪灞桥水，春风锦里村。慇勤诗伯爱，迟钝向人言。
辛亥元宵和王希颜韵
作者：陈谟
朝代：明

隔窗风雨送元宵，自种花灯慰寂寥。邻舍已添榆社鼓，江亭却忆酒旗招。闹蛾簇粉寒难整，浮蚁吹波暖易消。梅萼那分花市烛，云头虚度凤台箫。喜君连日情相厚，贶我华星句每饶。流水浣花工部兴，春山啼鸟买臣樵。桃枝削杖随商老，笋箨裁冠托汉朝。双剑雪霜深閟匣，莫将虎气夜干霄。
辛亥元宵和王希颜韵·其一
作者：陈谟
朝代：明
体裁：七言律诗

隔窗风雨送元宵，自种花灯慰寂寥。邻舍已添榆社鼓，江亭却忆酒旗招。闹蛾簇粉寒难整，浮蚁吹波暖易消。梅萼那分花市烛，云头虚度凤台箫。
辛亥元宵和王希颜韵·其二
作者：陈谟
朝代：明
体裁：七言律诗

喜君连日情相厚，贶我华星句每饶。流水浣花工部兴，春山啼鸟买臣樵。桃枝削杖随商老，笋箨裁冠托汉朝。双剑雪霜深閟匣，莫将虎气夜干霄。
过浈阳峡汉杨仆将军驻兵处
作者：陈谟
朝代：明
体裁：古风

帆过浈阳峡，攒峰剑插天。嵌岩通窈窕，石壁绝夤缘。将军若下濑，于此驻戈船。飞鸟不敢下，声名何赫然。
过清远县爱其山水追赋赵佗刘汉墓
作者：陈谟
朝代：明
体裁：五言律诗

清远佳山水，英雄多墓田。赵佗馀四世，刘汉几何年。云势连衡岳，江源起蜀川。海邦归职贡，应更产时贤。
过虎榜山
作者：陈谟
朝代：明
体裁：古风

已较文场艺，俄经虎榜山。上有欲落石，下为无底渊。诗人昔好事，留字嵌空间。摩挲殊未可，驻目但悠然。
追挽刘养直
作者：陈谟
朝代：明
体裁：七言律诗

校雠天禄去无日，藏书善和归几时。殷台落日尘杳杳，象山宿草春离离。玉雪未曾瞻道貌，梧桐今已识孙枝。斯文不朽应无憾，刻石埋名有楚奇。
追挽刘宗荣
作者：陈谟
朝代：明
体裁：五言排律

总角从先进，刘墙白下东。衣冠会元日，桑梓共高风。内谱通家旧，金科奕世同。至今怀古道，犹及拜先公。夫子声名早，承家德业隆。山辉元韫玉，节苦自和熊。善行东平最，寒芒太乙通。贤良蕡有策，著作向多功。未展青云翮，先成白雪翁。脩文期太速，遗草意何穷。令子称才杰，儒科致显融。善和存故里，一亩复新宫。种德门逾大，光幽石已砻。典刑看奕奕，图画极沨沨。春日珠林道，秋风宰木丛。长怀书甲子，应自问鸿濛。辅嗣经仍讲，宾王句更工。焚黄知有日，含笑九原中。
追赋闻人州判赴京
作者：陈谟
朝代：明
体裁：七言律诗

一蓬白雪上京华，五凤楼台是帝家。定向天官书上考，还随御苑簇轻车。秦淮柳色皆金缕，吴越山光遍绮霞。小邑三年勤抚字，月明应念白鸥沙。
送参政周公赴台中丞任
作者：陈谟
朝代：明
体裁：七言律诗

省垣榕桂青复青，紫薇花发秋冥冥。云收瘴海怀霖雨，月满乌台候法星。五管山河归节度，百蛮草木被威灵。还朝先把贤书奏，榜下悬知有九龄。
送友人之钟陵
作者：陈谟
朝代：明
体裁：古风

以我白石歌，壮君黄鹄游。笑骑将军马，踏遍西山秋。古之大哲人，于此怀民忧。铁柱系长蛟，斗门遏洪流。地轴安其常，水灵何所求。长笑蜀太守，空立三犀牛。繄此十万家，高柳连城楼。形胜自天开，攻守由人谋。綵笔为我题，宣城美才猷。宁知东湖水，可以藏渔舟。
送子卿还家奉亲
作者：陈谟
朝代：明
体裁：五言律诗

雪纻唐人服，香罗女直巾。行吟楚泽畔，犹是葛天民。茭白炊乌稻，橙黄鲙紫鳞。登高应最乐，戏綵侍严亲。
送郭思信远游
作者：陈谟
朝代：明
体裁：五言律诗

不谓公家役，还为壮岁游。风吹木兰桨，水发蓼花洲。彭蠡渔歌晚，秦淮月色秋。琼花无恙否，几月到扬州。
郦彦诚蕲州
作者：陈谟
朝代：明

青原山下客思家，喜有淮船载月华。湖口晴云收雪浪，蕲阳春雨长萱花。郦生风采故依然，奉母还乡鬓尚玄。升堂喜见高都护，对酒应怀葛稚川。
郦彦诚蕲州·其一
作者：陈谟
朝代：明
体裁：七言绝句

青原山下客思家，喜有淮船载月华。湖口晴云收雪浪，蕲阳春雨长萱花。
郦彦诚蕲州·其二
作者：陈谟
朝代：明
体裁：七言绝句

郦生风采故依然，奉母还乡鬓尚玄。升堂喜见高都护，对酒应怀葛稚川。
鄢大善胡琴归宜春求题
作者：陈谟
朝代：明

白下矶头绿树肥，宜春台上白衣归。山童把得琵琶在，惆怅开元旧谱稀。上国春风马上郎，花间弦索断人肠。愿留一曲清平调，别有知音在太常。马尾蛇肤冰茧丝，能吟解语意迟迟。弹到天高云净处，秋江唯许白鸥知。
鄢大善胡琴归宜春求题·其一
作者：陈谟
朝代：明
体裁：七言绝句

白下矶头绿树肥，宜春台上白衣归。山童把得琵琶在，惆怅开元旧谱稀。
鄢大善胡琴归宜春求题·其三
作者：陈谟
朝代：明
体裁：七言绝句

马尾蛇肤冰茧丝，能吟解语意迟迟。弹到天高云净处，秋江唯许白鸥知。
鄢大善胡琴归宜春求题·其二
作者：陈谟
朝代：明
体裁：七言绝句

上国春风马上郎，花间弦索断人肠。愿留一曲清平调，别有知音在太常。
重阳前和王参军
作者：陈谟
朝代：明

参军公馆竹为扉，遥对貂蝉逸兴飞。李白题诗行处有，王弘送酒近来稀。锦糕时节思何极，綵服兴居愿不违。回望青原一千里，黄衣想见照苔衣。苍烟郁郁集郊扉，吹帽风高鬓欲飞。君喜慈帏清且健，我怜家问远常稀。萸钟芳烈当谁并，菊抱幽贞与世违。丞相祠庭榕叶底，不妨人笑芰荷衣。
重阳前和王参军·其一
作者：陈谟
朝代：明
体裁：七言律诗

参军公馆竹为扉，遥对貂蝉逸兴飞。李白题诗行处有，王弘送酒近来稀。锦糕时节思何极，綵服兴居愿不违。回望青原一千里，黄衣想见照苔衣。
重阳前和王参军·其二
作者：陈谟
朝代：明
体裁：七言律诗

苍烟郁郁集郊扉，吹帽风高鬓欲飞。君喜慈帏清且健，我怜家问远常稀。萸钟芳烈当谁并，菊抱幽贞与世违。丞相祠庭榕叶底，不妨人笑芰荷衣。
金柑花
作者：陈谟
朝代：明
体裁：古风

金柑花，铅霜银雪盈桠杈。独当伏日偏荣荂。绿珠金弹叶重遮。半黄可恨飘篱笆。数枝尚复秋始花。花不成实徒纷葩。高枝蠹穴心久瘕。秋高恐畏成枯槎。抉蠹椎凿何当加。低株三尺阴㲚㲚。始自脱略茅与䔑。试花寂历明晴霞。秀色已似卑梨楂。后皇嘉植楚甸誇。忆昨包贡天王家。兼程星火疲骝騧。蓬莱歌钟觞九霞。传柑曲宴恩波奢。尘飞道断虎奋牙。下州斩伐无根芽。他园见之何怅邪。天王北狩黑海涯。故侯谁种青门瓜。杨梅荔子金枇杷。纷纷并得登笼笯。金柑花，委香屑玉同尘沙。行歌花底沾乌纱。歌成谩起园官嗟。
闰五月二十七日发金陵简同舟者
作者：陈谟
朝代：明
体裁：七言律诗

半年尘土满征衣，怅望关河赋式微。杨柳矶头悲昔日，凤凰台下送斜晖。潮来城阙鲈何在，火裂秋云雁不飞。幸自故园松菊美，还家莫遣赏心违。
闻道
作者：陈谟
朝代：明

闻道潼关下，黄流似海深。由来天设险，过者日伤心。汉殿芝房冷，唐陵玉甃沉。不应有佳气，郁郁尚如今。中夜居庸北，苍茫见帝星。翠华烟漠漠，沙草月荧荧。象纬尊南极，鲲鹏返北溟。感恩馀老象，粉骨向心亭。
闻道·其一
作者：陈谟
朝代：明
体裁：五言律诗

闻道潼关下，黄流似海深。由来天设险，过者日伤心。汉殿芝房冷，唐陵玉甃沉。不应有佳气，郁郁尚如今。
闻道·其二
作者：陈谟
朝代：明
体裁：五言律诗

中夜居庸北，苍茫见帝星。翠华烟漠漠，沙草月荧荧。象纬尊南极，鲲鹏返北溟。感恩馀老象，粉骨向心亭。
隐居图
作者：陈谟
朝代：明
体裁：五言律诗

寓隐茅堂僻，幽寻鸟道分。晴天千障雨，伏日万松云。岂是渔樵侣，应怀鸿鹄群。小桥清浅处，有竹抱桐君。
雨中登舟柬渝景明
作者：陈谟
朝代：明
体裁：七言律诗

市南买舟苦未得，感君高谊最殷勤。冲雨上山行虎迹，褰裳度水散鸥群。干戈满地身长寄，花柳一州春自分。待把阴霾都扫却，与君琢句染晴云。
题友人村居
作者：陈谟
朝代：明
体裁：五言排律

四座列图画，半生傲丘樊。布韦宁是贵，轩冕讵为尊。爱客频扫径，教儿日应门。荣华曾把玩，道谊将弥敦。云与水无系，吾将我共存。兴亡自今古，运数任乾坤。牢落三间屋，纵横半亩园。棋寻仙客戏，书对古人言。斯鞅何功业，韩彭几子孙。神奇终化腐，污潦本无根。桃李休相笑，梅花不解村。
题吉文费太守卷
作者：陈谟
朝代：明
体裁：七言律诗

桁杨卧地庭无谒，禾黍连云里有歌。召父著声先岂弟，阳城不扰是催科。神游华盖红云岛，兴在文江白雪波。试问三穷谁第一，莱芜转觉甑尘多。
题吕仲善所藏汪水云草虫卷子
作者：陈谟
朝代：明
体裁：古风

瑶琴理罢松风长，懒上湖船看歌舞。行云流水有心期，野草闲花各天趣。纷纷虫羽恣飞扬，散入毫端无遁处。寻香逐艳何从来，含睇凝情如欲语。黄筌崔白称好手，妍吮朱铅眩童竖。不肥不瘦润有馀，墨晕生春独清楚。春兰翛然如处女，短不出丛秀眉妩。夏芷仙人白纻袍，长身玉立风生宇。何当石根容我步，乌纱筇竹从容赋。漆园蒙庄知道者，梦里化为蝴蝶去。蘧蘧栩栩情态多，什什伍伍花间住。颠魂无定抑无归，粉翅织纹何用许。象房守宫半夜走，玉帐佳人成白首。络纬萧条蟋蟀寒，山河已落他人手。篱根晔晔牵牛花，瓜蔓藤枝亦何有。西湖清浅绿荷彫，画桥依约春风柳。海潮不至天目倾，七宝金鞭从北狩。双双朔雁俱南翔，莓苔菰米连潇湘。飞鸣宿食各自得，岂有矰缴仍须防。道人蒿目难为伤，铜山泪尽天亦荒。琴歌既断赋无续，画图彷佛存兴亡。平川吕氏好古者，不鄙谓予题此画。忽忆秦皇汉武年，万事轮云如走马。
题吕仲善营丘山房图
作者：陈谟
朝代：明
体裁：五言排律

稷下古诸姜，营丘小洞房。邻存钟令宅，里似郑公乡。乱后蓬蒿长，春归棣萼芳。每从黄发老，最誉白眉郎。一室如函丈，群书自大方。移床分竹影，扫壁散芸香。轮鞅莓苔外，凫鹥几席傍。歌商怀考父，玩易到羲皇。建业看图画，平川隔水乡。参差多点染，窈窕极苍茫。山势元宗岱，溪流想钓璜。高秋凭虎踞，何处觅鹰扬。
题吴推官江山览图
作者：陈谟
朝代：明

忆昨蓬壶鳌戏翻，卢敖入海澹忘言。祗今乱定看图画，几处楼台几曲村。汾水秋风草木疏，龙门山色秀芙蕖。岩扃容有文中子，高卧白云閒著书。万竹沉沉山下屋，千波汎汎石根船。逢迎沙岸飘萧者，不是玄真定谪仙。江南秋色雁来归，林壑风烟草树微。公退展图频北望，太行山上白云飞。
题吴推官江山览图·其一
作者：陈谟
朝代：明
体裁：七言绝句

忆昨蓬壶鳌戏翻，卢敖入海澹忘言。祗今乱定看图画，几处楼台几曲村。
题吴推官江山览图·其三
作者：陈谟
朝代：明
体裁：七言绝句

万竹沉沉山下屋，千波汎汎石根船。逢迎沙岸飘萧者，不是玄真定谪仙。
题吴推官江山览图·其二
作者：陈谟
朝代：明
体裁：七言绝句

汾水秋风草木疏，龙门山色秀芙蕖。岩扃容有文中子，高卧白云閒著书。
题吴推官江山览图·其四
作者：陈谟
朝代：明
体裁：七言绝句

江南秋色雁来归，林壑风烟草树微。公退展图频北望，太行山上白云飞。
题周知事双竹图
作者：陈谟
朝代：明
体裁：七言绝句

一径清风两玉人，画图疑在渭川滨。石根细长濂溪草，寒翠满庭长是春。
题周草亭枯木图
作者：陈谟
朝代：明
体裁：七言绝句

雪裂悬崖堕一龙，槎牙长碍九霄风。若为借与张骞去，身到银潢咫尺中。
题哀节清静一轩
作者：陈谟
朝代：明
体裁：七言律诗

几度来寻羽士轩，白云无语客忘言。吟风不忆三生石，醉月长留太古尊。碧落游丝那有影，悬崖枯木只馀根。白鸦来往芝田熟，应是黄庭内景温。
题四皓图
作者：陈谟
朝代：明
体裁：七言绝句

卧听松风行采芝，人间那记有秦时。安刘调笑高皇帝，何似山中一局棋。
题墨竹
作者：陈谟
朝代：明

清风满竹林，酌酒荐鸣琴。悬知大小阮，于此开尘襟。灵雨何从来，脩篁有妍色。忆在逍遥堂，寒更听萧瑟。千霜与百霆，沉沉自寒碧。春雨复惊人，龙孙长三尺。袅袅炫初服，锵锵鸣瑶琨。美人隔湘水，君子在淇园。
题墨竹·其一
作者：陈谟
朝代：明
体裁：五言绝句

清风满竹林，酌酒荐鸣琴。悬知大小阮，于此开尘襟。
题墨竹·其三
作者：陈谟
朝代：明
体裁：五言绝句

千霜与百霆，沉沉自寒碧。春雨复惊人，龙孙长三尺。
题墨竹·其二
作者：陈谟
朝代：明
体裁：五言绝句

灵雨何从来，脩篁有妍色。忆在逍遥堂，寒更听萧瑟。
题墨竹·其四
作者：陈谟
朝代：明
体裁：五言绝句

袅袅炫初服，锵锵鸣瑶琨。美人隔湘水，君子在淇园。
题墨龙赠化州经历徐子重
作者：陈谟
朝代：明
体裁：七言绝句

徐福仙人海上家，苍龙相对卧烟霞。乘风欲向丹霄去，还是张骞八月槎。
题复初上人松云山房
作者：陈谟
朝代：明
体裁：五言律诗

挂衲云根松，结巢松顶云。千年养金珀，五色丽乾文。松风引名胜，云月净嚣氛。待携陆脩静，酌酒听桐君。
题夹谷行乐图
作者：陈谟
朝代：明
体裁：古风

丽景属芳晨，浓春满郊甸。驾言使君车，旌旗望中见。嘤嘤闹时禽，宛宛低风燕。田畯各欢集，山农悉矜眩。深耕务所先，复此劳身劝。温言匪文具，善政谐始愿。耒耜大夫勤，豆笾君子宴。野人礼法疏，曷以助芳荐。青青陵陂麦，一穗独堪献。使君占丰兆，欢赏杯急转。簪麦不簪花，众宾杂歌忭。胜槩入画图，风流足吟玩。披图向他年，可入循良传。
题孙竹图赠黄道士归山
作者：陈谟
朝代：明
体裁：七言绝句

金华仙客此幽寻，为爱潇湘云气深。醉骑白石还山去，一个苍龙伴独吟。
题小景
作者：陈谟
朝代：明
体裁：五言律诗

使者求才俊，官船倚杏花。春光连楚甸，莺语似京华。松润藏云密，洲回带石斜。秦淮到应赏，明月满家家。
题常方壶所藏易元吉蒲萄上有徽庙题识
作者：陈谟
朝代：明
体裁：七言律诗

画图惊见龙须长，犹带宣和御墨香。玉蕊宜归甘露瓮，金茎偏润紫荷囊。移来上苑恩光异，拆寄文园渴肺凉。曾侍宫壶沾御宴，令人苦忆贺兰庄。
题平原曾光远所藏先世墨竹
作者：陈谟
朝代：明
体裁：七言律诗

灵妃娟娟湘楚濆，三三五五乘绿云。杂佩倚风疑有韵，舞衿如水自成文。深林会待晋贤赏，蟠石今看蒋径分。春兰秋菊各天趣，未若此君高出群。
题春日山居图
作者：陈谟
朝代：明
体裁：五言律诗

隐者有高趣，幽居不用多。松涛摇石壁，樵径入烟萝。倚槛看云起，携琴任客过。殷勤郭熙画，好句待阴何。
题春江送别图
作者：陈谟
朝代：明
体裁：古风

跨牛庵前松两株，跨牛庵中谁读书。金华仙伯黄太史，至今虹霓四壁光有无。往时闻人侯，独驾一篷雪。来从太史游，风致两奇绝。贤郎故是鸾凤雏，侨居奉母乐有馀。七千里外怀定省，新年欣得陜州书。黄河铁牛安且都，河中水暖多嘉鱼。民恬俗熙官府静，召南复颂贤大夫。贤郎江头买舟好，六月潘舆到家早。公馆甘棠蔽芾阴，寿觞先进安期枣。书史孙碧霄，写景春江浔。别意恒苦多，画意恒苦深。江清柳碧天沉沉，谁能赠君绿绮琴。沙鸥往来未近人，燕燕亦复多好音。江水去不回，柳条空尔长。松飘金粉缀离席，絮住净萍随去航。就中庞眉老禅伯，夙昔贤侯心莫逆。河梁日晏重牵衣，一望青山三叹息。叹息深深礼白云，但祝平安厚眠食。郎君归戏，綵衣，披图吟咏想依依。月明却忆金鱼浦，应是南来翔雁飞。
题曲江春游图
作者：陈谟
朝代：明
体裁：七言绝句

沙明竹软曲江桥，折水花枝挂酒瓢。指点杏园飞赤骥，恼人应是董娇娆。
题曾秋月提点寿竹图
作者：陈谟
朝代：明
体裁：七言绝句

羽葆霓旌翳石根，蓬莱云气伴朝昏。仙人细酌长生酒，閒看苍龙子又孙。
题朱雪岩小影图文公之后居南雄者
作者：陈谟
朝代：明
体裁：七言律诗

一鹤传书海上回，氅衣正对雪花开。燕云赋罢空前席，粤水归吟但废台。遗像有神看画史，诸孙传业待春魁。考亭云谷高风在，长有书香付后来。
题梅关图
作者：陈谟
朝代：明
体裁：五言律诗

相送梅关去，岧峣上白云。缅怀张相国，复忆庾将军。夹道松阴直，初晴海色分。天彭为井络，叱驭动成群。
题段氏山房
作者：陈谟
朝代：明
体裁：五言律诗

结搆秀峰下，清江长在门。吟看辋川树，眠借武夷云。白石种成玉，瘿藤刳作尊。谁为知己者，竹祖与桐君。
题渔乐图
作者：陈谟
朝代：明
体裁：七言绝句

柳下渔舟小亦宽，两家十口共团栾。醉来唱彻渔家傲，千丈风波冷眼看。
题王子贤云樵山房
作者：陈谟
朝代：明

官閒日日逐樵苏，心寄浮云乐有馀。谷口归来身未倦，下帘细读买臣书。王质当年底事痴，斧柯烂后觅归蹊。君歌一曲下山去，不向仙人局上迷。
题王子贤云樵山房·其一
作者：陈谟
朝代：明
体裁：七言绝句

官閒日日逐樵苏，心寄浮云乐有馀。谷口归来身未倦，下帘细读买臣书。
题王子贤云樵山房·其二
作者：陈谟
朝代：明
体裁：七言绝句

王质当年底事痴，斧柯烂后觅归蹊。君歌一曲下山去，不向仙人局上迷。
题瓜尔佳同知画像
作者：陈谟
朝代：明
体裁：古风

卿云景星丽天目，吴峰如绣江如醁。钟奇毓秀谁最多，九苞凤凰维夹谷。大明启运朝明堂，览德遂与群龙翔。西江下邑烦抚字，勤劳祗用跻民康。井井栽桑阴覆野，岁岁莱田有新稼。万顷黄陂澹更清，一襟寒雪光相射。丹青写出庙堂姿，唐代衣冠远有仪。瑶林琼树风临赋，预想凌烟阁上时。
题画竹
作者：陈谟
朝代：明
体裁：七言绝句

凤尾翛翛雨外分，武公风致少能群。七贤最有山王达，底事延平咏五君。
题画鹰
作者：陈谟
朝代：明

天风振枯梢，独立何所营。愁胡休侧目，海宇已清平。枯干立亭亭，由来爱鹡鸰。何当草间奋，相逐上清冥。
题画鹰·其一
作者：陈谟
朝代：明
体裁：五言绝句

天风振枯梢，独立何所营。愁胡休侧目，海宇已清平。
题画鹰·其二
作者：陈谟
朝代：明
体裁：五言绝句

枯干立亭亭，由来爱鹡鸰。何当草间奋，相逐上清冥。
题画龙
作者：陈谟
朝代：明
体裁：七言绝句

长吟喷薄浪生花，碧海银潢处处家。有客抱琴天上去，回看鳞角似仙槎。
题秋江图送青阳君
作者：陈谟
朝代：明
体裁：五言律诗

秋水雨添碧，秋江柳复春。行歌螺子浦，言送青阳君。南岳云峰静，金华石色新。怀贤空见画，情绪若为论。
题秋江送别图赠郦彦诚
作者：陈谟
朝代：明
体裁：古风

祥乌有慈母，旅食他山树。波净涵金螺，沙明横白鹭。饮啄游其间，逍遥娱旦暮。祥乌夜夜啼，所思在返哺。衔悲诉鸾凰，乃得导先路。往还里数千，离淮复经楚。儿发白不多，母颜渥如故。白鹭安敢留，金螺送东注。霜降潦水收，冬温柳芽露。望望故园春，淮山涌晴雾。
题种德斋豫樟
作者：陈谟
朝代：明
体裁：古风

豫樟材之雄，拔地恒千尺。冥将霄汉迫，密是鸾皇室。斩伐遭时艰，根荄走石壁。先公馀后泽，条肄今矹硉。又复储楝梁，溪山再开辟。树德必务滋，垂猷远翼翼。幽斋荫潇洒，弦诵终日夕。成蹊者桃李，充牣皆黍稷。乐地贵名教，高风仰贤式。蔽芾晋公槐，苍寒孔明柏。邦人所敬恭，君子以观德。
题竹赠石城主簿倪仲威
作者：陈谟
朝代：明
体裁：七言绝句

越王台下送飞艎，折赠琅玕百尺长。归到石城官舍冷，月明四壁动龙光。
题萧廷菊中书传
作者：陈谟
朝代：明
体裁：七言律诗

萧郎巧智似蒙恬，兔颖狸毫健且铦。能扫万言资李白，曾探五色借江淹。匡仙洞府家偏远，丹凤池头迹漫潜。笑与中书新作传，虹光清夜映书帘。
题萧氏友恭堂
作者：陈谟
朝代：明
体裁：古风

庭前紫荆树，四时根如石。诚非雨露私，乃是友恭积。兰荪产其阴，松桂左右翼。清风列嘉宾，赏弄终日夕。伯氏发已种，温温金玉质。才堪百吏师，兴逐壶公逸。仲氏鹤昂藏，家事久云敕。衣内沧海珠，枕中淮南术。脩髯引清风，叔子秀而栗。郁郁眉睫间，色矜新句出。埙篪吹若贯，江海润交益。儿孙束礼法，中外罔嗟戚。然萁诮曹丕，酣酒伤牛弼。不见九江人，同堂广长席。不见安丰生，自结天翁识。鸡来哺狗雏，犬俟同牢食。行当表宅里，远可风百亿。况乃阴德深，高曾所培植。我来数升堂，雅素最相悉。庐山王文学，金兰契方密。长歌乐知心，高文已在壁。鄙词虽匪工，聊用劝无斁。
题谢令尹朝京得意图
作者：陈谟
朝代：明

绯衣皂帽朝天客，如龙骏马桃花色。垂鞭缓辔曲江头，赏遍咸阳二三月。乱来奴？皆轻肥，使我复忆开元时。画图忽见惊相问，不是知章定牧之。
题赤壁扁舟图
作者：陈谟
朝代：明
体裁：七言绝句

霜清水落不容刀，山石奔云作怒涛。海上仙人归玉局，又随孤鹤过临皋。
题郎中顾公蔗境诗卷
作者：陈谟
朝代：明
体裁：五言律诗

昔者山阴县，风流顾恺之。春风痴欲绝，秋草澹相宜。上马青山送，垂帘白日迟。千年留蔗境，只许省郎知。
题隐者山房
作者：陈谟
朝代：明
体裁：五言律诗

隐者壶中日，仙家劫外天。晴虹出丹室，玄鹤戏芝田。待客沉香火，清神枸杞泉。何当谢尘事，闲说赤乌年。
题青山白云
作者：陈谟
朝代：明
体裁：七言绝句

来访仙人问白羊，小桥流水绕微茫。白云满谷青松暗，定是金华是括苍。
题青山白云图
作者：陈谟
朝代：明
体裁：古风

刘生用墨如用兵，墨如雨点鸦乱行。须臾生纸气飞动，浮云白白山青青。秦皇昔向湘江下，怒伐湘山山尽赭。此树能逃烈㷔中，至今瑶翠森如画。窈窕复疑盘谷中，书痴拟欲挂高松。饥煮肉芝分白雪，寒披栗叶啸天风。
风树亭临江经历潘德全进士其父葬海宁之彭坡待制赵仲睦为书树亭赋二绝
作者：陈谟
朝代：明

得禄其如退养何，海宁墓木拱彭坡。清江碧嶂官居好，时听悲风响树柯。墨妙谁题枫树亭，翰林待制有仪型。九原含笑应无憾，更待焚黄换刻铭。
风树亭临江经历潘德全进士其父葬海宁之彭坡待制赵仲睦为书树亭赋二绝·其一
作者：陈谟
朝代：明
体裁：七言绝句

得禄其如退养何，海宁墓木拱彭坡。清江碧嶂官居好，时听悲风响树柯。
风树亭临江经历潘德全进士其父葬海宁之彭坡待制赵仲睦为书树亭赋二绝·其二
作者：陈谟
朝代：明
体裁：七言绝句

墨妙谁题枫树亭，翰林待制有仪型。九原含笑应无憾，更待焚黄换刻铭。
驿舟回寄杨子敬长司陈国玘知事
作者：陈谟
朝代：明
体裁：七言律诗

韶府才猷属两贤，爱予枉骑数相牵。江山怅望一千里，金石交游五六年。载酒问奇官舍冷，看花赏胜舜峰妍。东还却有南飞雁，遥寄新诗武水边。
鱼乐图为王石泉赋
作者：陈谟
朝代：明
体裁：古风

石曾曾兮写琴泉。洲重洲兮隐钓船。美人兮收纶。湛空江兮遥天。鹤汀凫渚兮长短相怜。羌林水兮翳然。我所思兮濠濮之间。澹松云之满几，服芝术以忘年。
黄仲弘捧诏至平川却回赣兼怀诸友
作者：陈谟
朝代：明
体裁：七言律诗

崆峒山翠似金华，坐使初平不忆家。香染紫泥随綵凤，花簪白发丽乌纱。平川对酒松风薄，贡水看云鸟道赊。痛饮读骚空有约，长歌伐木兴无涯。
小九曲
作者：陈谨
朝代：明
体裁：古风

溪水小九曲，溪水碧于玉。载酒何人溪上游，长啸一声山水绿。
寿若赤祁翁七十一
作者：陈象明
朝代：明

城南归卜筑，长日共优游。水静心偏远，花明景自幽。平田无曲岸，济世有虚舟。天地同悠久，丹砂不用求。
三闾庙
作者：陈贽
朝代：明
体裁：五言绝句

湘水流无尽，江蓠烟雨深。古祠人罕到，鶗鴂怨春林。
上阳宫
作者：陈贽
朝代：明
体裁：七言绝句

废宫春草正离离，零落残碑字可疑。黄鸟若知旧时事，殷勤啼绕绿杨枝。
与仲弟兵曹宴集
作者：陈贽
朝代：明
体裁：七言律诗

索居谁与话襟期，舍弟能来慰我思。窗外花枝堪对酒，梦中池草易成诗。正当绿树莺啼处，待得清溪月上时。且尽金樽同一醉，云台勋业未为迟。
与诸子登岘山
作者：陈贽
朝代：明
体裁：五言律诗

羊公殁已久，残碣尚留今。如此江山在，几陪冠盖临。碧天连水阔，白鸟入云深。往事从兴感，长歌豁素襟。
临江亭
作者：陈贽
朝代：明
体裁：五言律诗

凭栏对渚禽，云过半江阴。萧飒蒹葭雨，苍茫橘柚林。问津人已远，怀古意何深。俯仰乾坤内，谁能识此心。
代贺拔今誉赠沈千运
作者：陈贽
朝代：明
体裁：古风

别乡岁久身幸存，归访邻翁问子孙。松楸落日多新冢，桑柘秋风减旧村。田荒半是牛羊道，雨过水流方浩浩。白鹭窥鱼立苔石，野鹿公然来食麦。旧日居人在者稀，亦有飘零未归客。南北驱驰几岁年，白头方得返林泉。逢君话旧沽村酒，对酒伤怀各怅然。
代闺人答轻薄少年
作者：陈贽
朝代：明
体裁：古风

绿波漾漾芙蓉池，粉墙杨柳窣地垂。自怜玉貌金闺里，误嫁五陵年少儿。五陵年少多轻薄，结交豪侠轻许诺。扬鞭紫陌竞驱驰，醉酒青楼恣酣乐。击鞠每来桃李园，或过韦曲借花看。着处遨游不回顾，岂惜春闺花易阑。燕语莺啼春欲晚，走马章台竟忘返。捲上珠帘颦翠蛾，草色青青望中远。
仲夏江阴官舍寄裴明府
作者：陈贽
朝代：明
体裁：五言律诗

江郭虽卑湿，心清身自安。槐云深院静，梅雨小窗寒。酒熟还留客，潮生可凭阑。寄言彭泽宰，休道懒为官。
伊州歌
作者：陈贽
朝代：明
体裁：五言绝句

何事辽西将，经年未息兵。遥怜荷殳者，月黑夜移营。
伏翼西洞送人
作者：陈贽
朝代：明
体裁：七言绝句

风暖碧桃花正开，别君未久望君回。世人不识桃源路，休引渔郎入洞来。
休暇日访王侍御不遇
作者：陈贽
朝代：明
体裁：七言绝句

寻君今日偶乘閒，君向南庄久未还。策马欲归仍驻马，雪晴贪看隔溪山。
冬夜书怀
作者：陈贽
朝代：明
体裁：五言律诗

孤吟疏雨后，寥落向深更。残烛独相照，清砧何处鸣。客怀祗自遣，功业叹无成。坐惜流年度，镜中华发生。
凉州行
作者：陈贽
朝代：明
体裁：古风

四野黄沙何浩浩，凉州城外往来道。防秋半是他州兵，几向穷边增筑城。城头一望云漠漠，不知何处是咸京。汉儿年来娶羌女，羌儿能为汉言语。虽资牧畜是生涯，近学耕锄仍种黍。雪花片片拂毡衣，望见狼烟远起时。将军须臾急传令，满营皆竖长旌旗。月落呜呜吹画角，帐中犹作龟兹乐。
凉州词
作者：陈贽
朝代：明
体裁：七言绝句

哀笳遥起戍楼间，少见平原多见山。惆怅葫芦河上客，立残斜日望乡关。
凉州词·其一
作者：陈贽
朝代：明
体裁：七言绝句

黄沙碛迥塞云低，苜蓿秋来长作齐。何处戍楼羌笛奏，雁行惊起日将西。
凉州词·其二
作者：陈贽
朝代：明
体裁：七言绝句

陇头汨汨水长流，白草黄云总是秋。月下征夫吹筚篥，曲中多半奏凉州。
刘妃墓
作者：陈贽
朝代：明
体裁：七言律诗

烟草萋迷石兽眠，生前应沐宠恩偏。芳魂寂寂依何处，幽魄沈沈閟夜泉。水鸟竞巢神路柏，雨苔深翳飨堂砖。一杯谁奠清明酒，只有杨花铺白毡。
别严士元
作者：陈贽
朝代：明
体裁：七言律诗

送君迢递出江城，啼鸟关关绿树晴。雨过沧洲春草色，日斜烟寺暮钟声。湖南归客应多梦，天际孤帆不尽情。别后相思空对月，一杯何处叙平生。
北邙行
作者：陈贽
朝代：明
体裁：古风

洛阳城北往来道，北邙山下迷烟草。丧车前头唱挽歌，丹旌素幰高嵯峨。洛城日日丧车出，城中车马依然多。豪家墓碑百馀尺，凿遍北邙山下石。累累古墓多无主，清明谁与增新土。荒凉落日野乌啼，萧飒风吹白杨树。人如欲免北邙愁，除是骖鸾翳凤游。
华清宫
作者：陈贽
朝代：明
体裁：七言绝句

华清楼阁胜仙家，树树垂杨处处花。浴殿泉香春正暖，清明时节已尝瓜。
南原望汉宫
作者：陈贽
朝代：明
体裁：七言律诗

汉宫犹有昔时名，落日荒郊望去平。白鸟遥从烟际没，绿芜多向雨中生。川原不尽登临意，今古徒兴感慨情。金殿玉楼俱寂莫，青山依旧片云横。
南州有赠
作者：陈贽
朝代：明
体裁：五言律诗

南州一相见，怅望此时心。春去落花尽，雨馀芳草深。当年同儤直，今日共閒吟。各有思乡泪，凄然满客襟。
古大梁行
作者：陈贽
朝代：明
体裁：古风

大梁城外绕蓁莽，繁华不见当年人。信陵宾客散已久，魏王宫阙成埃尘。何处往来车马市，斜阳枯柳鸣乌起。歌舞散为烟雾空，衣冠变作蓬蒿里。旧事凄凉何足论，古城坏堞至今存。纷纷野鼠走穴外，唧唧寒螀鸣草根。经过不觉伤怀抱，叠谢层楹成蔓草。屠中壮士安在哉，何处夷门古时道。几人富贵誇封侯，空遗白骨葬山丘。年年只有黄河水，还绕大梁城北流。
古意
作者：陈贽
朝代：明
体裁：古风

井梧萧瑟秋月明，辘轳高悬青丝索。脉脉双星隔绛河，寂寂孤萤流绮阁。坐闻清漏咽铜龙，银塘玉露零芙蓉。魂梦悠悠向何处，十二巫峰云万重。
古意
作者：陈贽
朝代：明
体裁：五言绝句

玉阶凄风起，桂花落如雪。罗帏银烛微，啼螀怨明月。
古词
作者：陈贽
朝代：明
体裁：七言绝句

杏花窗外雨初乾，绣幕低垂护晓寒。欲画双蛾近时样，每临妆镜却羞看。
同温丹徒登高万岁楼
作者：陈贽
朝代：明
体裁：七言律诗

望中云树远依依，傍水人家烟火微。斜日海门潮欲上，西风江郭雁初飞。乡园迢递音书隔，旅泊萧条故旧稀。惟有金焦山色好，高依楼阁翠成围。
同褒子秋霁独宿
作者：陈贽
朝代：明
体裁：五言绝句

秋声在何许，潇潇一庭竹。明月入疏棂，来照幽人宿。
同诸公有怀
作者：陈贽
朝代：明
体裁：五言绝句

为忆同袍友，如今不在门。只因为客久，识得异乡言。
听弹琴
作者：陈贽
朝代：明
体裁：五言绝句

孤琴奏明月，松泉夜生寒。岂无古时调，不堪今日弹。
听旧宫人穆氏歌
作者：陈贽
朝代：明
体裁：七言绝句

紫阁琼楼拂绛河，天风吹下玉人歌。如今重听贞元曲，空向樽前感慨多。
听邻家吹笙
作者：陈贽
朝代：明
体裁：七言绝句

玉笙声度隔春霞，疑是当年子晋家。深琐重门人寂寂，东风飘出粉墙花。
和练师索秀才杨柳
作者：陈贽
朝代：明
体裁：七言绝句

东风轻飏万条丝，不折长枝折短枝。玉笛声中无限意，几回曾向月中吹。
咏山泉
作者：陈贽
朝代：明
体裁：五言律诗

泉脉来何处，山人未识名。悬厓飘练影，漱石韵琴声。暗滴空潭响，遥添涧曲平。尘缨宜此濯，心迹与谁清。
喜外弟卢纶见宿
作者：陈贽
朝代：明
体裁：五言律诗

茅屋少相邻，君来不弃贫。地偏无俗辙，年老作閒人。灯下啼螀近，窗前落叶频。对床因听雨，款曲话情亲。
城都西
作者：陈贽
朝代：明
体裁：七言绝句

濯锦江头芳草绿，成都新酒家家熟。有钱且向酒家眠，劝君莫去临邛宿。
塞上闻吹笛
作者：陈贽
朝代：明
体裁：七言绝句

探骑遥从大漠还，谁吹羌管夕阳间。梅花杨柳俱零落，一夜归心绕故山。
夏昼偶作
作者：陈贽
朝代：明
体裁：七言绝句

薰人暑气浓如酒，时有清风入虚牖。午梦如何惊觉来，花外丁东鸣药臼。
夜宿七盘岭
作者：陈贽
朝代：明
体裁：五言律诗

迢递登危岭，烟林日已西。且投孤馆宿，遥见众山低。飞瀑云端响，清猿月下啼。羁人不成寐，俄听远村鸡。
夜投丰德寺谒海上人
作者：陈贽
朝代：明
体裁：七言律诗

香台閒夜诵经声，偶遇山僧问姓名。灯剪松窗留客话，月明萝径少人行。茗瓯饮罢心尘净，石榻眠来梦寐清。他日远公容入社，还从此处学无生。
奉和圣制从蓬莱向兴庆阁道中留春望之作
作者：陈贽
朝代：明
体裁：七言律诗

跸道尘清入望赊，秦川下绕汉宫斜。霓旌晓拂江堤柳，雉扇晴迷苑树花。处处笙歌随御辇，重重台观即仙家。职居献纳惭无补，也得从容扈翠华。
宫怨
作者：陈贽
朝代：明
体裁：七言绝句

沈沈宫漏滴长门，坐倚熏笼想旧恩。多谢月华怜寂莫，梧桐窗外照黄昏。
宫怨
作者：陈贽
朝代：明
体裁：七言绝句

银瓶寂莫不焚香，帘捲梧桐又夕阳。别院笙歌嫌夜短，长门无奈漏偏长。
宴客词
作者：陈贽
朝代：明
体裁：古风

紫骝马卸黄金羁，玉壶劝酒客不违。酒行到手即须饮，古称七十人间稀。主人有酒知几石，拍拍浮缸酒水碧。醉来起舞向花前，颠倒婆娑裹乌帻。明日与君分散去，黄鸟空啼绿杨树。
宿云亭
作者：陈贽
朝代：明
体裁：五言绝句

地偏人迹少，亭子面山开。最是秋檐外，閒云去复来。
宿昭应
作者：陈贽
朝代：明
体裁：七言绝句

太乙空存汉武坛，如今无复有祠官。龙旂凤辇知何处，松柏萧萧夜月寒。
宿江店
作者：陈贽
朝代：明
体裁：五言律诗

今宵宿江店，门外有芦花。到县无十里，为邻只数家。灯明茅屋小，月转竹篱斜。忽听歌声起，渔舟傍浅沙。
宿洞口馆
作者：陈贽
朝代：明
体裁：五言绝句

冷猿溪上啸，寒溜槛边鸣。此处往来少，满庭秋草生。
宿淮浦寄司空曙
作者：陈贽
朝代：明
体裁：七言律诗

客边还仗酒消忧，千里关河叹远游。秋尽楚乡逢落木，雨来淮浦驻扁舟。流光冉冉人将老，往事滔滔水共流。欹枕夜深偏不寐，谁家吹笛岸西楼。
寄别朱拾遗
作者：陈贽
朝代：明
体裁：七言绝句

十载沧浪垂钓者，徵书远召愧无能。明朝江北思君处，云树重重是秣陵。
寄司勋卢员外
作者：陈贽
朝代：明
体裁：七言律诗

书剑年来寄洛阳，几回吟赋不成章。花前谁共金樽酒，月下空怀画省郎。欹枕客窗频有梦，鸣珂禁署忆含香。黄鹂最是多情鸟，时哢春声在绿杨。
寄和州刘使君
作者：陈贽
朝代：明
体裁：七言律诗

郡人无讼官多暇，春酒何妨泻玉瓶。车骑閒过杨柳陌，笙歌宜醉藕花亭。江边烟草铺堤绿，楼外云山隔岸青。我有新诗遥寄与，凭谁吟向使君听。
寄宿田家
作者：陈贽
朝代：明
体裁：七言排律

杨柳垂垂水满陂，田家茅屋住于兹。每闻鸟语知春候，常听蛙声卜岁时。雨过田间留虎迹，泉鸣檐外落鱼池。日暖机声响萝薜，夜深灯影隔茅茨。留人共酌樽中酒，邀我閒题壁上诗。苦竹丛边叫姑恶，菰蒲汀畔集鸬鹚。解招陶令来同隐，却笑杨朱枉泣岐。今宵借宿情难尽，明日临风那忍辞。
寄扬州韩绰判官
作者：陈贽
朝代：明
体裁：七言绝句

广陵回首路迢迢，堤柳秋声尚未凋。遥想竹西宾客散，小楼明月自吹箫。
寄李㶿
作者：陈贽
朝代：明
体裁：七言绝句

踯躅花开处处红，遥闻烟寺夕阳钟。想骑款段青山下，吟看溪西雨后峰。
寄西峰僧
作者：陈贽
朝代：明
体裁：五言绝句

山溜细涓涓，松庭夜鹤眠。西峰残月堕，趺坐佛灯前。
寒食
作者：陈贽
朝代：明
体裁：七言绝句

东风开遍满城花，车马遨游日未斜。惟有草玄人寂莫，绿苔门巷似山家。
寒食寄京师诸弟
作者：陈贽
朝代：明
体裁：七言绝句

杜陵寒食思诸弟，京国笙歌不共听。独坐小斋成寂莫，捲帘空对晚山青。
对残灯
作者：陈贽
朝代：明
体裁：五言绝句

寒灯伴吟久，夜深微欲灭。孤客未成眠，尚惜红蕤结。
寻盛禅师兰若
作者：陈贽
朝代：明
体裁：七言绝句

叶堆荒径草盈阡，野寺钟声隔暮烟。林下老僧头似雪，焚香洗钵度年年。
山中寄诸弟
作者：陈贽
朝代：明
体裁：五言绝句

城间多乐事，独此叹离群。倚杖看飞雁，行行入楚云。
山中赠日南僧
作者：陈贽
朝代：明
体裁：五言律诗

此处结庵久，故山天一涯。绕檐閒数竹，汲涧自浇花。晨击香台磬，宵分石鼎茶。双峰已堪老，无梦更思家。
山中送别
作者：陈贽
朝代：明
体裁：五言绝句

别去空惆怅，萧然掩竹扉。山中紫芝老，君定几时归。
山居即事
作者：陈贽
朝代：明
体裁：五言律诗

山家白板扉，绿树带斜晖。甘作渔樵侣，从教车马稀。閒吟萝薜径，旋补芰荷衣。童子去沽酒，月明犹未归。
岸花
作者：陈贽
朝代：明
体裁：五言绝句

溪上花如锦，繁枝映柳条。游人最相惜，来此久停桡。
归嵩山作
作者：陈贽
朝代：明
体裁：五言律诗

嵩岳堪归隐，无能只愿閒。心随云共远，身与鹤同还。黄菊閒秋径，丹枫映晚山。地偏无俗辙，终日掩柴关。
忆住一师
作者：陈贽
朝代：明
体裁：七言绝句

山月溪云忆远公，一瓶一锡住西峰。何由得到安禅处，洗耳閒听碧涧松。
怀吴中冯秀才
作者：陈贽
朝代：明
体裁：七言绝句

苕花溪上柳萧萧，西望阊门客路遥。记得与君停棹处，夕阳渔笛小长桥。
惜春
作者：陈贽
朝代：明
体裁：五言绝句

落花飞阵阵，无计可留春。酒到休辞满，啼莺亦劝人。
惜花
作者：陈贽
朝代：明
体裁：五言绝句

无奈花零落，枝头顿觉稀。残红真可惜，拾取袖中归。
新年作
作者：陈贽
朝代：明
体裁：五言律诗

谪宦逢新岁，孤吟思惘然。驿梅开腊后，岸柳得春先。棹倚清溪月，猿啼碧岫烟。天涯留滞客，归去是何年。
旅次寄湘南张郎中
作者：陈贽
朝代：明
体裁：七言绝句

江上鹧鸪朝暮声，不堪汀月照人明。春来此处无归雁，谁寄音书到洛城。
早发平昌岛
作者：陈贽
朝代：明
体裁：五言律诗

泊舟孤屿下，解缆未明前。浪影带残月，山光浮曙烟。微霞初映海，新涨漫回川。起向孤篷倚，吟怀正浩然。
早发破讷沙
作者：陈贽
朝代：明
体裁：七言绝句

黄沙漠漠雁初飞，昨夜天山探骑归。一曲哀笳吹晓月，征夫听此尽沾衣。
早春游望
作者：陈贽
朝代：明
体裁：五言律诗

时光不待人，又见物华新。云淡楚山晓，雪消湘水春。青回孤戍柳，绿转一洲蘋。乡国经年别，临风独岸巾。
明妃词·其一
作者：陈贽
朝代：明
体裁：七言绝句

雪片纷纷帐外飞，晓寒微透缕金衣。汉宫迢递知何处，只有清宵一梦归。
明妃词·其二
作者：陈贽
朝代：明
体裁：七言绝句

晓临妆镜默含悲，还把琵琶写怨词。玉貌可怜憔悴尽，如今不似汉宫时。
春夜别友人
作者：陈贽
朝代：明
体裁：五言律诗

庭树夕浮烟，花香入锦筵。醉歌翻楚调，远道出秦川。帘影留残月，钟声促曙天。他时各相忆，记取怆离年。
春日留别
作者：陈贽
朝代：明
体裁：五言律诗

江上草离离，江头折柳枝。那堪别君日，又是落花时。飞蝶随行李，啼鹃恼梦思。他时肯相过，应不负幽期。
春江曲
作者：陈贽
朝代：明
体裁：五言绝句

玉树绿沈沈，流莺啼满林。春波摇不定，真可比郎心。
春草宫怀古
作者：陈贽
朝代：明
体裁：五言绝句

故宫芳草色，寂莫几经春。草上双胡蝶，飞飞来近人。
晚发五溪
作者：陈贽
朝代：明
体裁：五言律诗

巴川移短棹，正值暮秋天。客路猿声里，乡山雁影边。蒹葭连晚渚，䆉稏满秋田。风物虽堪恋，其如归思牵。
晚次乐乡
作者：陈贽
朝代：明
体裁：五言律诗

关河叹迢递，疋马远徂征。落日见荒店，轻烟生古城。钟声知寺近，溪涨与堤平。山馆孤吟夕，清笳何处鸣。
晚次鄂州
作者：陈贽
朝代：明
体裁：七言律诗

客帆收处近江城，偶遇乡人问去程。梦渚白蘋寒雁下，汉阳红树暮烟生。故乡又是经年别，夜月空怜几度明。吟倚篷窗思无限，几家砧杵散秋声。
木兰砦
作者：陈贽
朝代：明
体裁：五言绝句

青山明夕阳，白鹭立秋水。忽闻渔笛吹，令人思无已。
李仓曹宅夜饮
作者：陈贽
朝代：明
体裁：七言绝句

紫酝金罍共客欢，兽炉红处不知寒。吴姬二八能歌舞，况是华堂烛下看。
松江独宿
作者：陈贽
朝代：明
体裁：五言律诗

江上扁舟泊，羁怀向月愁。乡关千里梦，砧杵几家秋。渔火明沙渚，虫声近荻洲。孤吟不成寐，欹枕对眠鸥。
枫桥夜泊
作者：陈贽
朝代：明
体裁：古风

江风零落暮秋天，月照孤篷客未眠。一曲吴歌数声橹，不知何处夜归船。
柏林寺南望
作者：陈贽
朝代：明
体裁：七言绝句

日暮忽闻溪上钟，僧家楼阁出岩松。偶来此处凭栏望，云散层层见碧峰。
柳州二月榕叶尽落偶题
作者：陈贽
朝代：明
体裁：七言绝句

山城春尽意凄凄，迢递秦关望去迷。雨后满庭榕叶落，不堪时听越禽啼。
桃源行
作者：陈贽
朝代：明
体裁：古风

云山重叠溪水春，渔舟远去茫无津。但见桃花万千树，寂寂何曾逢一人。登岸萦纡绕山隩，壑转林开见原陆。忽闻鸡犬隔烟萝，似有人家住深竹。竹畔谁欤邂逅逢，衣冠不类今人服。问知此地名桃源，阴阴亦有桑麻园。自缘物外风光别，不比人间尘俗喧。东邻西舍须臾集，争向渔郎问乡邑。如今世上是何朝，从来此地无人入。复云先世来此间，子孙遂尔不知还。三春处处桃花雨，四顾茫茫青黛山。渔郎自念何曾见，出山须当报州县。身到仙家非偶然，再儗来从此游衍。归途一一纪行踪，不谓云林即更变。堪笑渔郎忆颇深，重寻迷却旧山林。临风何必空惆怅，仙境由来不易寻。
汉江
作者：陈贽
朝代：明
体裁：七言绝句

汉江漾漾如苔绿，江上杨花点客衣。流水不随人事改，远帆长带夕阳归。
江南行·其一
作者：陈贽
朝代：明
体裁：五言绝句

明妆荡兰桨，两两度横塘。忽听歌声起，悠悠云水乡。
江南行·其二
作者：陈贽
朝代：明
体裁：五言绝句

江渚秋风起，荷花渐觉稀。小舟閒并看，日暮未言归。
江村即事
作者：陈贽
朝代：明
体裁：七言绝句

月落江村歇钓船，归来高枕绿蓑眠。无端一夜西风起，吹向垂杨古渡边。
江行无题
作者：陈贽
朝代：明
体裁：五言绝句

云帆秋水阔，烟树晚村深。閒倚孤篷久，遥闻风外砧。
池萍
作者：陈贽
朝代：明
体裁：五言绝句

晓池双白鸟，飞去复飞回。一片浮萍合，轻桡拨不开。
汴州闻角
作者：陈贽
朝代：明
体裁：七言绝句

笛声不似角声悲，旧曲新腔世罕知。正是离人愁听处，汴州楼上夜深吹。
汴路水驿
作者：陈贽
朝代：明
体裁：五言律诗

泊舟依水驿，堤树晚含风。鱼跃翠萍里，鹭拳青草中。人家如颍上，风景似江东。杯酒自斟酌，故人那得同。
泊秦淮
作者：陈贽
朝代：明
体裁：七言绝句

落日潮生没浅沙，秦淮两岸有人家。当年江总门前柳，轻薄犹飞满路花。
洛阳道
作者：陈贽
朝代：明
体裁：五言绝句

春日洛阳陌，纷纷来往人。落花如有意，飞逐马蹄尘。
洛阳道作献吕四郎二首·其一
作者：陈贽
朝代：明
体裁：五言绝句

洛城春雨馀，夹道垂杨绿。歌管绮楼人，朝朝欢未足。
洛阳道作献吕四郎二首·其二
作者：陈贽
朝代：明
体裁：五言绝句

挟弹冶游子，金丸手中把。忽听啼鸟声，勒住青骢马。
流水曲
作者：陈贽
朝代：明
体裁：五言绝句

日晚潮初落，白蘋花满洲。中流船渡急，欲住苦无由。
游少林寺
作者：陈贽
朝代：明
体裁：五言律诗

步入招提境，钟声出绀林。径铺苔藓滑，龛隐薜萝深。岚霭初疑雾，溪云易作阴。老禅供茗罢，相对一閒吟。
湘南即事
作者：陈贽
朝代：明
体裁：七言绝句

芦荻花飘杨柳衰，云山望望隔京师。湘南自古多离恨，况是猿啼雁叫时。
滁州西涧
作者：陈贽
朝代：明
体裁：七言绝句

才看潮落又潮生，杨柳渡头渔笛鸣。绿草满汀春雨过，青山隔岸暮烟横。
燉煌太守后庭歌
作者：陈贽
朝代：明
体裁：古风

太守治郡人称贤，郡中无事时高眠。近闻境内出异泉，甲兵不试人力田。太守胸次何坦然，到来燉煌将五年。谯楼角残月在天，后庭为我开锦筵。红妆翠袖艳且鲜，金翘插鬓贴翠钿。翩翩舞向画烛前，娇歌一曲欢无边。明日欲行懒着鞭，如此乐事直万钱，太守爱我情独偏。
王昭君词
作者：陈贽
朝代：明
体裁：古风

丹青岂相误，难貌倾城人。可怜汉宫娇艳质，去作穹庐憔悴身。泣上雕鞍向边去，蹙损娇娥对谁语。风沙萧飒塞草秋，回盼秦云双涕流。未得君王一朝宠，空写琵琶千古愁。琵琶转弹愁转多，玉颜博得天骄和。至今冢上青青草，能使行人哀绮罗。
班媫妤二首·其一
作者：陈贽
朝代：明
体裁：五言绝句

长信秋风早，宫槐叶半疏。凄凉泣团扇，空复候銮舆。
班媫妤二首·其二
作者：陈贽
朝代：明
体裁：五言绝句

玉阶华露滋，金辇来踪绝。凉吹拂罗帏，飞萤自明灭。
田家行
作者：陈贽
朝代：明
体裁：古风

田家风景亦可悦，人比城间语言别。杨柳垂垂塘水清，茅屋时闻机杼声。篱边绿绿禾苗长，水际青青芦笋生。隔岸好山如画轴，我偶过之看不足。夕阳何处笛呜呜，牧童归来跨黄犊。田家莫嫌生计薄，县吏不来心便乐。
留别友人
作者：陈贽
朝代：明
体裁：五言律诗

惆怅一樽酒，惟君知此心。试看流水去，未抵别情深。北望家何在，南还意莫任。天涯对明月，为尔一沾襟。
留别顾明府
作者：陈贽
朝代：明
体裁：五言绝句

沧江春雨馀，离离汀树湿。樽酒不成欢，东风去帆急。
登柳州城楼寄漳汀封连四州
作者：陈贽
朝代：明
体裁：七言律诗

一上层楼望八荒，鸟牵愁思入苍茫。西风逻骑巡蛮徼，落日啼鸦在女墙。瘴雨来时凄客况，夷歌起处断人肠。遥怜彼此俱迁谪，试问何年归故乡。
登楼
作者：陈贽
朝代：明
体裁：五言绝句

飞甍侵碧汉，人语半空间。云际横眉黛，不知何处山。
登楼寄王卿
作者：陈贽
朝代：明
体裁：七言绝句

此时登览恨难同，楚水吴云望不穷。一簇帆樯秋浦外，几家砧杵夕阳中。
登黄鹤楼
作者：陈贽
朝代：明
体裁：七言律诗

仙人骑鹤去丹丘，千载空遗江上楼。楼下烟波长渺渺，人间岁月漫悠悠。雁行应渡潇湘渚，云气遥连梦泽洲。翘首咸秦音信杳，倚楼多少故乡愁。
石头城
作者：陈贽
朝代：明
体裁：七言绝句

石城依旧青山绕，城下寒潮自往回。记得秦淮泊舟处，雁声啼向月中来。
秋夕
作者：陈贽
朝代：明
体裁：七言绝句

兰灯微焰照金瓶，帘外飞来点点萤。起向玉阶閒立久，银河依约渡双星。
秦中寄远上人
作者：陈贽
朝代：明
体裁：五言律诗

归来寻旧隐，尚缺买山资。几度对明月，令人怀远师。闭门稀客过，览镜觉容衰。未解袪尘缚，浮生益可悲。
竹枝词·其一
作者：陈贽
朝代：明
体裁：词

月落秭归啼树头，巴江日夜自东流。百丈牵船上滩去，风波节节替郎愁。
竹枝词·其三
作者：陈贽
朝代：明
体裁：词

东风开满一山花，茅屋柴门知几家。鼓响树间朝赛社，烟飘林外早烧畬。
竹枝词·其二
作者：陈贽
朝代：明
体裁：词

千重乱石万重滩，自古人称蜀道难。世有征夫堪懊恼，几曾来往怯波澜。
竹枝词·其四
作者：陈贽
朝代：明
体裁：词

正是侬心叹不平，忽闻江上棹歌声。夕阳回首郎何处，水远山长无限情。
竹里馆
作者：陈贽
朝代：明
体裁：五言绝句

幽馆万竹中，秋声助吟啸。来此欲忘归，深林漏斜照。
经废宝庆寺
作者：陈贽
朝代：明
体裁：五言律诗

古寺何人到，岩花只自开。有时闻鸟哢，无复见僧回。残碣埋荒草，虚龛绣紫苔。从来有兴废，过此不须哀。
绮绣宫
作者：陈贽
朝代：明
体裁：七言绝句

零落山花玉殿空，残碑犹记旧离宫。绮罗尽逐浮云散，惟有野莺啼暖风。
老将行
作者：陈贽
朝代：明
体裁：古风

忆在羽林年少时，飞鞚惯将生马骑。自怜生忝将门子，宁比长安狂狭儿。二石雕弓不虚发，几从大将西出师。左挟蛇矛右龙剑，斩除虏寇如蒿藜。未数嫖姚功第一，奈何李广数偏奇。自儗勋名垂不朽，蹭蹬岂知今皓首。丹青空复想图形，金印何时得悬肘。投老归耕南亩田，垂竿坐荫前溪柳。萋迷草色绿盈门，冷落山光青入牖。数畦学种邵平瓜，一巾自漉渊明酒。平生胆气壮凌云，世事于今寂不闻。桑柘斜阳荒巷里，无人识是故将军。虎帐不谈三略法，龙泉深閟七星文。昨来闻有沙场警，诏下三边急募军。我虽矍铄休相笑，一战犹堪策异勋。
聚景园
作者：陈贽
朝代：明
体裁：七言律诗

聚景依稀有旧踪，阜陵曾养此园中。花光柳浪名还在，凤辇霓旌事已空。金井梧桐愁夜雨，碧阑芍药怨春风。如今倚杖闲回首，霜叶离离映水红。
舟泊盱眙
作者：陈贽
朝代：明
体裁：五言律诗

淮岸扁舟泊，天空秋气清。渔灯明近渚，霜月照孤城。沙际闻人语，芦间有雁鸣。夜阑归梦醒，欹枕若为情。
苜蓿岭寄家人
作者：陈贽
朝代：明
体裁：七言绝句

塞外无花少见春，故园回首泪盈巾。想应寂莫深闺里，灯下缝衣寄远人。
虢宫送何丞市马
作者：陈贽
朝代：明
体裁：五言律诗

野色迥苍苍，归鸦带夕阳。宾朋倾别酒，驺从促行装。山晚烟浮紫，林秋叶堕黄。好求千里骏，持以奉君王。
蛮中
作者：陈贽
朝代：明
体裁：七言绝句

蛮溪雨过叶皆流，落日猩猩啼树头。高竹乱藤茅屋小，不知村落属何州。
行经华阴
作者：陈贽
朝代：明
体裁：七言律诗

西华山高近玉京，芙蓉千叠画难成。白云深处仙坛古，翠蔼浮时岳雨晴。渭水波声流去远，秦川草色望来平。栖岩多有烧丹侣，应笑红尘役此生。
西宫春怨
作者：陈贽
朝代：明
体裁：七言绝句

锦屏愁倚懒焚香，寂莫西宫春昼长。凤辇不来庭草绿，隔溪啼鸟送斜阳。
观猎
作者：陈贽
朝代：明
体裁：五言律诗

清笳拂晓鸣，猎骑出秋城。鹘入云中响，鹰翻草际轻。天低遥合阵，日暝各归营。所喜边尘息，三军乐太平。
贾客乐
作者：陈贽
朝代：明
体裁：古风

向来贾客西江多，江湖来往惯风波。船䑸多泊下江口，白昼算缗夜饮酒。吉日行程预有期，同来船伴勿相离。解缆津头秋雨歇，落帆浦口夕阳迟。行遇乡人说乡语，早晚当过云梦渚。黄鹤楼前住几时，醉酒倡家逢旧侣。荆南未已复江东，岁岁年年羁旅中。若论骨肉长相守，不及沧江垂钓翁。
赋得
作者：陈贽
朝代：明
体裁：七言律诗

车骑西征是几年，玉关迢递路三千。乌啼窗外日当午，角怨楼头霜满天。锦织回文空寄恨，烛流残泪未成眠。不堪倚遍阑干曲，目断黄云益渺然。
赠别司空曙
作者：陈贽
朝代：明
体裁：五言绝句

话别秋堤畔，寒蝉声更悲。夕阳孤棹去，正是落潮时。
赠崔九
作者：陈贽
朝代：明
体裁：七言绝句

长铗弹时对酒歌，青云路远欲如何。黄金已觉床头少，白发空怜镜里多。
赴京途中遇雪
作者：陈贽
朝代：明
体裁：五言律诗

万里巴川客，驱驰笑此身。关山逼残腊，雨雪正愁人。柏酒谁能献，兰灯只自亲。明朝岁华改，白发镜中新。
过楚宫
作者：陈贽
朝代：明
体裁：七言绝句

闻说襄王有故宫，山头斜日映丹枫。阳台应在云深处，遥听猿啼碧岫中。
过郑山人所居
作者：陈贽
朝代：明
体裁：七言绝句

东风桃李满晴园，策杖看花到水源。萝屋数椽云树里，萋萋芳草旧柴门。
送丘为下第归江东
作者：陈贽
朝代：明
体裁：五言律诗

杏园迷捷径，惆怅一番春。马踏落花去，愁随芳草新。碧溪寻钓侣，白鸟识诗人。荣达休嗟晚，山阴有买臣。
送东州李使君
作者：陈贽
朝代：明
体裁：五言律诗

群峰高插天，处处响啼鹃。马去登云栈，猿来饮涧泉。税商收药品，编户足山田。五裤歌谣起，使君今更贤。
送人
作者：陈贽
朝代：明
体裁：七言绝句

萧萧行李驿西头，一曲离歌唱未休。君过汾川试回首，白云黄叶满山秋。
送人松滋
作者：陈贽
朝代：明
体裁：古风

君不见巫山高入万重云，绕山云气长氤氲。不因日出天清朗，十二碧峰那可分。神女行云谁复来，襄王空有旧时台。君今去作巫山尉，日听啼猿知几回。
送人还剡中旧居
作者：陈贽
朝代：明
体裁：五言绝句

短棹沿溪入，烟村带夕阳。山中春雨过，几许药苗长。
送僧归日东
作者：陈贽
朝代：明
体裁：五言律诗

神京往来久，何事又东行。路指扶桑迥，杯浮碧海轻。归心渺云影，灵呗杂涛声。后夜遥相念，茫茫月共明。
送别
作者：陈贽
朝代：明
体裁：七言绝句

东风江上柳丝丝，此际分襟更觉悲。后夜他乡对明月，相思却念别离时。
送别钱大
作者：陈贽
朝代：明
体裁：五言律诗

风笛离亭上，凄凉那忍闻。心随流水去，路过小桥分。浦树含秋雨，江帆入暮云。不知从此别，何地更逢君。
送友人南归
作者：陈贽
朝代：明
体裁：五言律诗

极目楚天迥，南还趣不稀。晚山残雨歇，春水片帆归。客路莺花老，家林笋蕨肥。故人携酒过，为尔浣征衣。
送友人游江南
作者：陈贽
朝代：明
体裁：七言律诗

客程南去景偏新，惆怅离歌起暮津。绿树红桥沽酒市，清江白石浣纱人。钟催晓月过吴甸，帆趁寒潮到富春。棋客诗僧相见好，莫因吟赏滞归秦。
送少府贬柳州
作者：陈贽
朝代：明
体裁：七言律诗

怜君谪宦向边庭，对酒愁闻歌吹声。落日茫茫乡思远，沧江渺渺客帆轻。楚猿啸月过衡岭，越鸟啼烟傍柳城。贾傅投椷吊湘水，至今流恨未能平。
送张十八归桐庐
作者：陈贽
朝代：明
体裁：五言绝句

临流相送处，暝色起烟村。野艇随潮去，更深想到门。
送方外上人
作者：陈贽
朝代：明
体裁：五言绝句

锡影凌秋云，深入千峰住。他日欲相寻，清钟响何处。
送李中丞
作者：陈贽
朝代：明
体裁：五言律诗

昔年曾受钺，万里总王师。虎帐谈兵夜，龙沙破敌时。丹衷明主识，姓字远人知。今日湘江路，扁舟何所之。
送李中丞归本道
作者：陈贽
朝代：明
体裁：五言律诗

銮坡重拜命，龙节又离秦。义胆酬明主，欢声动远人。马嘶边驿曙，莺啭旧营春。早见归廊庙，如今息虏尘。
送杨长史赴果州
作者：陈贽
朝代：明
体裁：五言律诗

逢君共杯酒，征旆又西之。想见马行处，正当云起时。吏迎山半驿，鼓响树间祠。后夜对明月，那堪闻子规。
送汀州元使君
作者：陈贽
朝代：明
体裁：七言律诗

暂离天仗君休惜，共贺专城是显官。身佩竹符辞晓阙，吏迎兰棹过秋滩。行春或驻花边马，赏月还凭竹外栏。见说好山当郡舍，雨晴长是捲帘看。
送蜀客
作者：陈贽
朝代：明
体裁：七言绝句

月落山城听曙鸡，归途应过瀼东西。锦江烟树空濛际，何处声声谢豹啼。
送裴郎中贬吉州
作者：陈贽
朝代：明
体裁：七言绝句

数声风篴楚江头，把酒相看别泪流。万水千山明月夜，知君何处泊扁舟。
送长沙李少府入蜀
作者：陈贽
朝代：明
体裁：七言律诗

路入瞿塘征棹迟，此行应未卜归期。九秋雁影云边去，三峡猿声月下悲。桑落酒香江店日，芙蓉花谢锦城时。夕阳楼上频回首，湘水巴山有所思。
送陆澧仓曹西上
作者：陈贽
朝代：明
体裁：七言律诗

临歧把袂思依依，行役何时暂息机。关树微茫人去远，乡心迢递雁来稀。呜珂早见趋枫陛，载酒谁还款竹扉。都下若逢相识问，沧洲将老芰荷衣。
送韩侍御归山
作者：陈贽
朝代：明
体裁：七言律诗

乞身才出五云间，笑脱朝簪一骑还。在昔清风满台阁，如今归兴绕溪山。家园霜果行当熟，岩寺烟萝几度攀。啼鸟隔窗催睡起，柴门无事不须关。
送马秀才落第归江南
作者：陈贽
朝代：明
体裁：七言律诗

临歧劝酒莫辞频，相送东郊草色新。马上鸡声函谷曙，天边帆影洞庭春。明年再结看花伴，今日谁怜失意人。别后相思何处是，南楼望月欲沾巾。
途中送权曙
作者：陈贽
朝代：明
体裁：五言律诗

楚地久为客，别君情更长。归心随去雁，远树带斜阳。芦渚初飘雪，枫林欲醉霜。安能逐渔父，鼓枻咏沧浪。
遇故人庄
作者：陈贽
朝代：明
体裁：五言律诗

故人营别业，农父作邻家。山色当窗好，溪流绕屋斜。襟怀付鱼鸟，生理在桑麻。浊酒能留客，东篱菊正花。
酬李益
作者：陈贽
朝代：明
体裁：五言绝句

忆昔去江东，思君梦寐同。红颜容易老，相见各成翁。
采莲
作者：陈贽
朝代：明
体裁：五言绝句

深入荷花里，红妆映碧流。香风传笑语，不见木兰舟。
采莲曲
作者：陈贽
朝代：明
体裁：五言绝句

多情堤畔柳，袅袅学纤腰。日晚菱歌起，归舟趁落潮。
采莲曲
作者：陈贽
朝代：明
体裁：词

荷花红似锦新裁，碍着兰桡拨不开。湖上鸳鸯如有意，一双飞近画船来。
重别李评事
作者：陈贽
朝代：明
体裁：七言绝句

酒尽离杯欲别难，秖凭书札报平安。明宵何处孤舟泊，露湿蒹葭月色寒。
野田
作者：陈贽
朝代：明
体裁：五言绝句

田荒尽秋草，牛羊践成道。牧儿吹笛归，萧萧野棠老。
金陵怀古
作者：陈贽
朝代：明
体裁：七言律诗

结绮临春事已终，后庭玉树旧歌空。青山云锁梁朝寺，绿草烟荒晋代宫。淮渚芙蓉零露晓，冶城杨柳散春风。如今却值升平世，金碧楼台霄汉中。
铜雀台
作者：陈贽
朝代：明
体裁：古风

婵娟綵云里，高台知几层。日日空歌舞，含泪望西陵。惆怅君王无复来，辇路东风生绿苔。昔日繁华竟安在，后人过此空徘徊。君不见遗令分香卖履时，丁宁似有无穷悲。可怜漳水东流去，芳草萋萋邺城路。花落莺啼春又归，不见望陵歌舞处。
铜鱼使赴都寄亲友
作者：陈贽
朝代：明
体裁：七言绝句

溪头山色雨晴初，村落人家晓趁墟。邂逅相逢入京使，天涯含泪寄乡书。
锦瑟
作者：陈贽
朝代：明
体裁：七言律诗

参差雁柱架朱弦，绮席听弹忆往年。汉苑风恬飞乳燕，巴山月落诉啼鹃。芙蓉碧沼凉含露，杨柳芳堤暖飏烟。却笑江州老司马，琵琶一曲已潸然。
长信草
作者：陈贽
朝代：明
体裁：五言绝句

宫草宁无意，先从静处生。青青长自好，玉辇不来行。
长干行
作者：陈贽
朝代：明
体裁：五言绝句

住近白门下，浣纱淮水侧。背立向东风，低头怕人识。
长沙驿前南楼感旧
作者：陈贽
朝代：明
体裁：五言绝句

此日成长别，茫茫度几秋。湘潭今夜月，惆怅独登楼。
閒行
作者：陈贽
朝代：明
体裁：七言绝句

老去尽将名利遣，原南水北或閒过。偶经昔日歌钟地，秋草荒凉落叶多。
阿娇怨
作者：陈贽
朝代：明
体裁：七言绝句

深宫寂寂度年华，愁倚云屏对落花。欲把黄金买词赋，谁能识得马卿家。
除夜
作者：陈贽
朝代：明
体裁：七言绝句

一灯相对不成眠，坐数寒更意惘然。惆怅故园归未得，客窗明日是新年。
雁门边人歌
作者：陈贽
朝代：明
体裁：七言律诗

雁门东去连幽燕，回人家近雁门边。惟凭射猎给衣食，却笑汉儿空种田。西风荒垒见残烧，夕阳古戍迷寒烟。葡萄酒对可敦饮，日上穹庐犹醉眠。
雨中过袁稷巴陵山居
作者：陈贽
朝代：明
体裁：五言律诗

山中谁是伴，雨过绿萝垂。今日来相慰，明朝又别离。林疏多落叶，菊老有残枝。咫尺洞庭水，风波君不知。
零陵早春
作者：陈贽
朝代：明
体裁：五言绝句

草色回晴渚，禽声动晓原。春风自此去，几日到家园。
青楼怨
作者：陈贽
朝代：明
体裁：七言绝句

春深杨柳花拂楼，閒理琵琶自写愁。惆怅玉关人去远，珠帘不忍上银钩。
青溪口送人归岳州
作者：陈贽
朝代：明
体裁：七言律诗

青溪溪树叶初飞，野渡萧条过客稀。落日天边孤鸟没，秋风江上片帆归。吟诗已见添新稿，把钓还须访旧矶。我亦欲寻鸥鹭伴，短篷烟雨绿蓑衣。
题慈恩寺振上人房
作者：陈贽
朝代：明
体裁：五言律诗

萝径穿云入，禅关倚涧开。洒衣凉雨过，抱子暝猿来。磬响翻经室，香消施食台。支郎留下榻，清话竟忘回。
题明惠上人房
作者：陈贽
朝代：明
体裁：七言绝句

閒庭风细落藤花，烟出山房饭煮麻。头白老僧初定起，一帘飞絮扑袈裟。
高官谷访郑鄠不遇
作者：陈贽
朝代：明
体裁：五言律诗

载酒遥相访，何期不遇君。绿萝深护雨，碧树淡笼云。隔崦闻樵唱，穿林散鸟群。踌躇归路晚，烟霭正絪缊。
鸟鸣涧
作者：陈贽
朝代：明
体裁：五言绝句

暝树含苍霭，春云散碧空。如何幽涧鸟，啼向月明中。
谒尹吉甫祠
作者：陈超
朝代：明

天上煌煌羽檄催，烧空硉矹火云堆。一时曾振中兴业，千古还思大将才。月满松萝栖鹳鹤，年深阶砌长莓苔。经过亦有城皋寄，谁赠清风一慰开。
过羊子山
作者：陈超
朝代：明

石磴穿云鸟道边，山花诗兴两茫然。千寻崖壑劳撑住，几度篮舆费挽牵。老鹤声中僧伴月，嫩岚遮处岭横天。欲将往事山前问，羊子题名尚记年。
鹊华桥雪后小眺
作者：陈超
朝代：明

残雪积成岸，明湖冻几层。烟轻露城影，冰断出鱼罾。枯树老逾耸，远山寒自凝。饥乌怜息羽，不复旧飞腾。
归经梅关
作者：陈越
朝代：明

梅关是我来时路，我别梅关亦有年。此日笋舆经望处，昔时山水总茫然。云团古树西郊外，蝉叫西风夕照前。张相名祠谁不到，几人能拜瓣香烟。
除夕泊淮安
作者：陈越
朝代：明

爆竹雷轰落客航，忽惊除夕在淮阳。满前景物都春意，到处笙歌沸画堂。把酒不知谁是伴，思家惟有梦还乡。年光忍见须臾尽，只恐明朝鬓欲霜。
题荔庄别号
作者：陈越
朝代：明

红锦为云翠作山，球林珠树异人间。名区天与誇金谷，尤物谁将媚玉环。沆瀣分香凝雪椀，烟霞有草驻朱颜。交梨火枣君休问，此是灵台一点丹。
题荔庄别号
作者：陈越
朝代：明
体裁：七言律诗

红锦为云翠作山，球林珠树异人间。名区天与誇金谷，尤物谁将媚玉环。沆瀣分香凝雪碗，烟霞有草驻朱颜。交梨火枣君休问，此是灵台一点丹。
嘉靖丁酉腊月十二日守备聂挥使邀游三洲岩
作者：陈辂
朝代：明

晓岸晴烟驻画篷，胜寻迷赏到崆峒。香深衣袂琪花径，翠润杯觞石乳宫。三岛远分浮岱粤，七星相映峙西东。崔嵬万古堂虚静，翻笑人心浑不同。
晋康八景诗 其一 香山古迹
作者：陈辂
朝代：明

香山谁许锁烟霞，地主风流旧景加。桃李种新亭焕昔，客来寻赏媚春花。
晋康八景诗 其七 西湾渔唱
作者：陈辂
朝代：明

西去康州碧水湾，晚来渔唱隔溪还。风晴浪静扁舟稳，安得奔波试一看。
晋康八景诗 其三 端溪夜月
作者：陈辂
朝代：明

端溪清练满菱花，翡翠鵁鶄十里沙。最是月明天湛碧，静看风景更无涯。
晋康八景诗 其二 三洲洞天
作者：陈辂
朝代：明

三洲清玩忆年年，杖履真游兴浩然。一幅寰中仙岛画，翠涵虚壁自开天。
晋康八景诗 其五 锦石撑空
作者：陈辂
朝代：明

女娲馀炼此孤撑，屼峍云天锦削生。满眼狂澜纷日下，老怀移欲障东倾。
晋康八景诗 其八 佛岭樵归
作者：陈辂
朝代：明

嵯峨樵径晓纵横，猿鸟愁闻伐木声。辛苦为谁肩担上，晚归鸦噪已西城。
晋康八景诗 其六 青旗拥翠
作者：陈辂
朝代：明

曾说风雷起卧龙，青旗犹自绕前峰。迎神曲罢荒祠外，古木寒烟翠几重。
晋康八景诗 其四 笔架晴岚
作者：陈辂
朝代：明

建业三山名与齐，烟霄青出洗低迷。借来架我描天笔，扫却岚光莫乱栖。
晋康八景诗·香山古迹
作者：陈辂
朝代：明

香山谁许锁烟霞，地主风流旧景加。桃李种新亭焕昔，客来寻赏媚春花。三洲清玩忆年年，杖履真游兴浩然。一幅寰中仙岛画，翠涵虚壁自开天。端溪清练满菱花，翡翠鵁鶄十里沙。最是月明天湛碧，静看风景更无涯。建业三山名与齐，烟霄青出洗低迷。借来架我描天笔，扫却岚光莫乱栖。女娲馀炼此孤撑，屼峍云天锦削生。满眼狂澜纷日下，老怀移欲障东倾。曾说风雷起卧龙，青旗犹自绕前峰。迎神曲罢荒祠外，古木寒烟翠几重。西去康州碧水湾，晚来渔唱隔溪还。风晴浪静扁舟稳，安得奔波试一看。嵯峨樵径晓纵横，猿鸟愁闻伐木声。辛苦为谁肩担上，晚归鸦噪已西城。
贺张百熙60寿联
作者：陈辂
朝代：明
体裁：联

先浴佛三日而介寿；本司徒五典以敷文。
陆大夫祠
作者：陈辂
朝代：明

独持黄纸传天语，万里归朝感尉佗。南海共宜新庙宇，晋康非但汉山河。春风此地闻箫鼓，锦石千年洗薜萝。满眼绿林烟雨里，尚怀清论息干戈。
哭草堂上人
作者：陈辉
朝代：明
体裁：七言律诗

上人只履归何处，振锡泉台去不回。双树落花禅榻静，一灯深竹影堂开。池虚残月馀明镜，松偃高枝翳古苔。驯鸟不知人事改，卷帘日日去还来。
荔支
作者：陈辉
朝代：明
体裁：七言律诗

南州六月荔支丹，万颗累累簇更团。绛雪艳浮红锦烂，玉壶光莹水晶寒。高名已许传新曲，芳味曾经荐大官。乌府日长霜署静，几株斜覆石阑干。
不才迂疏贻厥罪戾蒙恩放归曷胜感激诗以自慰春功有怀至是始副故及之
作者：陈达
朝代：明

圣恩宽厚许归田，却是严君谢事年。此日此身方属我，时行时止总由天。云閒自合深山卧，樗散徒劳大匠怜。剩得居人犹恋恋，夕阳回照有馀妍。
丰乐亭次少司成郭价夫先生韵
作者：陈达
朝代：明

年去民多疚，于今岁甫登。乘时开胜境，扫榻待良朋。远屿烟光杳，长空浩气凌。追游应有记，薄劣愧无能。
九日登将就亭
作者：陈达
朝代：明

年来雅兴在秋山，说着登山便解颜。抚景可堪逢九日，庇身何必更千间。欺风白帽频频整，待雨黄花故故悭。不是羽书初罢警，相从那得有馀閒。
九曲清游
作者：陈达
朝代：明

久欲逃名未得逃，方将踪迹寄亭皋。缘林诘曲宁嫌远，有杖支持不厌劳。薄雾盈畴封径窄，清风随步陟山高。武夷九曲尤堪玩，细咏遗歌散郁陶。
九月十二日登悠然亭阄韵
作者：陈达
朝代：明

一别西山岁十更，危亭偶尔叙宗盟。已过九日犹无菊，恰有方田又种粳。笑语风生吹鬓发，输赢变出付棋枰。酒酣不觉归途晚，隐隐松梢月漏明。
信笔
作者：陈达
朝代：明

道人所居不盈尺，静里满怀春拍拍。插架时翻断简青，开窗忽见遥岑碧。狂风捲雨妨农工，驰马驱车酣客奕。一笑那知两鬓蓬，诗成便把榴皮擘。
元夜与鲁翁对话
作者：陈达
朝代：明

京国劳劳汗漫身，又从歧路度王春。最怜孤馆青灯夜，遥忆高堂白发亲。池草不妨诗梦绕，盘椒宁惜颂声频。江南胜概真如画，触处梅花照眼新。
再会用宋人韵一首
作者：陈达
朝代：明

四十辞荣誇若水，百年高致又逢君。旗亭此日攀新柳，尊酒他时忆暮云。眼底风波应自笑，胸中丘壑许谁分。陶然和就归来赋，赢得清名到处闻。
冬湖亭为江国珍冬官赋
作者：陈达
朝代：明

如舟亭构俯空壕，啸咏端无负水曹。山色随阳排闼蚤，波光浮月上帘高。尽教鱼鸟欣相托，何但宾朋识所遭。谩把西湖轻较量，主人襟度渺云涛。
和辉弟夕佳亭歌
作者：陈达
朝代：明

只幅蒲帆回宦海，蝉冕浮名陋华彩。小亭兀坐几忘年，万斛红尘难我浼。安身宁有不龟手，善藏能免负山走。何如引酌款斜晖，信步冈前与冈后。东阳旨酒时一中，细烹苦茗邀王濛。渴餐渊明之菊露，清爱弘景之松风。遥忆霄汉诸故人，落落倏若参与辰。图形争列云台上，荷钓谁来渭溪滨。六六湾头虚半席，满拟归期从太液。知子久擅三都才，蹇余曾作四明客。寄兴先驰尺素书，珊瑚照耀荒松居。层霞映树巧布置，落叶盈阶勤扫除。尔今元亦为亲屈，报国丹心须蚤出。好将勋业踵前脩，用慰林峦此长日。
和顾东江礼侍韵赠锡山王生卫
作者：陈达
朝代：明
体裁：古风

浮荣不直一敝帚，云雨区区翻覆手。羡君弃置若等闲，飘然六合为扃牖。二王笔法本天成，故家文物垂芳名。远来为写泷冈表，海内深情及死生。
咏竹次王诞敷年兄韵
作者：陈达
朝代：明

公署居閒每见君，赏心竟日敢辞勤。谩随凡卉争春色，高出层霄远世群。凤尾月斜金锁碎，龙孙雨过玉缤纷。胜游莫作寻常计，细刻从教书八分。
嘉靖癸巳十一月望前三日舟饮夜阑乘兴登虎丘有作同游者杨文泉道南谢嵩南宜相许高阳初而东君则张馀山瑀也
作者：陈达
朝代：明

解组返南服，了无尘虑羁。泛泛枫桥道，悠然兴遐思。澄波映皓魄，偏与我心期。忽逢携酒至，促膝叙暌离。更深逸兴发，眷言将何之。仰□蕊珠宫，矗矗临水涯。朋游方息驾，灯火犹参差。摄衣履岧峣，积气酿寒飔。昏碑浑莫辩，但可记名谁。讲台固已幻，剑池殊足嗤。云胡千载内，声称乾坤垂。山川待人显，此语良亦私。吴门本平壤，兹丘突而奇。俯视州邑间，罗立还累累。通宵见野烧，薄海延朝曦。花柳郊原暗，帆樯烟雨移。豪华传上昔，文物盛当时。王孙恣远眺，墨客哦新诗。抒怀藉灵境，访古伤陈规。伫久乃因是，区区能尔为。但令达者观，存亡杳一丝。呼童理归棹，月光长相随。
四叠韵遣兴兼与德仕弟
作者：陈达
朝代：明

万事悠悠托化工，挥弦极目送归鸿。断无愁发三千丈，那有閒情十八公。苍狗白衣从变幻，清风明月任牢笼。殷勤不尽思亲意，夜半推篷语阿同。
四时宫词次杨名父考功韵
作者：陈达
朝代：明

芰荷池畔雨才收，羞见红妆照碧流。纨扇有诗题旧恨，纱厨无梦感新愁。蜻蜓点水情偏适，蛱蝶穿花意自由。向晚好风来别院，是谁欢笑擘箜篌。
夏至日雨中游园
作者：陈达
朝代：明

时当夏至不闻雷，剩有霏霏雨熟梅。旋摘园茶烹石鼎，满㪺泉水涤山罍。云横远岫形如画，风送啼猿响若孩。怪底笔端多窘涩，由来万卷未淹该。
夜坐用谢应德佥宪韵兼柬侯世卿少参
作者：陈达
朝代：明

夜静天如洗，时闻蟋蟀鸣。朋簪追旧雨，客路赏新晴。看剑怀偏壮，争棋气未平。小山松桂晚，何处可忘情。
太平堤杂咏次王半溪韵
作者：陈达
朝代：明

尘海微茫尽转蓬，人生何事苦匆匆。独怜无限参商地，都在几番烟雨中。树隐楼台吟望远，山围村郭往来通。清时且作偷閒计，万事悠悠付化工。年来禄食愧曹司，疋马朝朝暮暮时。未老乾坤还有待，多情鸥鹭谩相疑。熟思吏隐真奇事，敢说山灵是故知。何处落花随雨点，也应催我送春诗。
太平堤杂咏次王半溪韵·其一
作者：陈达
朝代：明

尘海微茫尽转蓬，人生何事苦匆匆。独怜无限参商地，都在几番烟雨中。树隐楼台吟望远，山围村郭往来通。清时且作偷閒计，万事悠悠付化工。
太平堤杂咏次王半溪韵·其二
作者：陈达
朝代：明

年来禄食愧曹司，疋马朝朝暮暮时。未老乾坤还有待，多情鸥鹭谩相疑。熟思吏隐真奇事，敢说山灵是故知。何处落花随雨点，也应催我送春诗。
姚江舟次遣怀
作者：陈达
朝代：明

冻雨寒云岁月奔，扁舟去去又黄昏。隔江梅绽知生意，近海潮平没烧痕。讼狱无情犹可讯，闾阎多病不堪论。蹇予趋走嗟何补，刚免傍人议素飧。
宿大善寺
作者：陈达
朝代：明

祗园深处暂停车，坏壁颓垣不掩庐。风约钟声僧定后，月翻松影鹤来初。禅宗于我虽非偶，世味从今亦渐疏。欲向蓬莱访陈迹，梅溪风韵更谁如。
宿普济寺
作者：陈达
朝代：明

车马尘中未息肩，招提清境且安眠。数声鸡犬断桥外，十里桑麻古道边。南渡衣冠遗旧迹，西湖风月忆当年。老僧解说兴亡事，不管南枝叫杜鹃。
寄吴秋官德翼同年
作者：陈达
朝代：明

同榜联官道义存，输君高卧白云村。情深欲就湖山远，梦醒犹闻笑语温。对客雨馀频剪韭，娱亲堂背剩栽萱。扁舟时傍吴歌晚，一段清风孰与论。
寄诸弟侄诗
作者：陈达
朝代：明

科第寥寥廿七年，客乡长望好音传。竹林此际成愁绝，池草当时有梦牵。对酒强歌青玉案，因风懒寄白云笺。也知人众回天定，珍重来贤好勉旃。
寄题杨恒叔陶园
作者：陈达
朝代：明

凉飙何处透重袍，翁与山灵两共高。老去不妨耽径菊，客来时或荐溪毛。清风尚友严陵濑，长日惟吟屈子骚。门外红尘深几许，先生醉卧乐陶陶。
得告写怀
作者：陈达
朝代：明

再疏殷勤沥悃诚，九重恩许促归程。岂缘蒲柳先秋虑，欲尽庭闱爱日情。天阔谩疑飞鸟倦，月明偏照去舟轻。难忘最是滁西涧，犹记黄鹂三两声。
感怀
作者：陈达
朝代：明

终岁长为客，孤怀不耐秋。砧声高复下，雁影去还留。水阔烟光淡，花深暑气收。故人今万里，谁与话绸缪。
提宪厅夜坐
作者：陈达
朝代：明

官斋人静报更严，落落閒怀夜更添。千里庭闱凭梦到，万金家信托灯占。凡材已负明时选，病骨还资识者砭。记得去年吟望处，半轮寒月又湘帘。
新春感怀用方纯吉韵
作者：陈达
朝代：明

独愧无才负衮衣，海邦今日且栖迟。乍看细雨霏微处，正是春风发育时。瘦比沈郎空握带，愁如杜老只耽诗。閒居一室无馀物，琴调清新剑陆离。
新正久不至沙上园诗以寄兴
作者：陈达
朝代：明

归来无日不窥园，何事春初独掩门。每为雨师兼酒债，却孤山郭与沙村。疏林迸玉储新刻，曲水流花涨旧痕。欲假天公放晴霁，杖藜徐步武陵源。
新正积雨连旬依韵答辉弟
作者：陈达
朝代：明

弥雨旬过半，柴门午未开。光悭银海眩，醉罕玉山颓。美景孤春至，新诗入梦来。阴晴亦何事，浪向鹁鸪猜。
晴步次辉弟韵
作者：陈达
朝代：明

宿雨乍开晴，层峦呈寸碧。策杖随所之，东郊与西陌。满引紫霞觞，暂卸青蒻笠。忽见海棠花，依然带红湿。
暮春游西山道院和杨陶园五平体
作者：陈达
朝代：明

尝闻神仙俦，相娱分杯簪。吾侪将无同，寻芳忻联骖。缘兹抒吟豪，烟霞非穷耽。楼台明空中，星辰疑可探。幽墩滋苔青，山花迎风酣。群峰遐观奇，流泉清而甘。仓庚鸣春晖，金乌驱朝岚。临风怀当年，沈沦基清谈。皇明开新宫，佳晨崇朝参。樗材叨郎曹，行藏期无惭。殷勤摩穹碑，神功应周谙。清游怜吾曹，新诗题山庵。
次杨恒叔先生游清凉寺韵
作者：陈达
朝代：明

云拥僧房紫翠间，当年飞锡几时还。层峦每到秋偏好，尘鞅不随心共閒。爽酌欲将诗句解，多情犹有梦魂关。知君张弛无穷意，肯学淮南赋小山。
游九鲤湖
作者：陈达
朝代：明

叠嶂重林路转纡，天然胜槩壮蓬壶。珠帘高捲滩声迥，石户长扃月色孤。梦蝶客醒香满篆，化龙鱼去藻弥湖。何当乞取刀圭赐，销此忧时第一迂。
游焦山
作者：陈达
朝代：明

奋立长疑北海鹏，泼天波浪觉轩腾。当年人借林泉隐，千古山从姓氏称。瘗鹤铭存浑莫辨，吸江亭敝尚堪凭。兹游已惬平生愿，况复禅参最上乘。
游金山
作者：陈达
朝代：明

山于江半见高棱，雨过烟销快一登。处士诗成容可再，长公带施更谁曾。情欢老衲三生话，步倩仙翁九节藤。遥忆金陵游乐地，暮天云树渺层层。
漫书
作者：陈达
朝代：明

蕴玉毙鼠均名璞，月旦车旃同一朔。世间万事自有真，毛遂曾参亦误人。君不见江头昨夜风尘起，咫尺不辨冠与履。几家奔走声嘈嘈，渔翁牢把孤舟舣。十日阴云倏尔开，依旧青山如画里。
玉峰为韩秀夫驾部题
作者：陈达
朝代：明

借榻红尘外，名山入兴浓。春风明锦绣，晴雪锁芙蓉。眼界浑空晋，声华已亢宗。起来作霖雨，猿鹤记行踪。
琅琊寺
作者：陈达
朝代：明

此山幽胜武陵源，仄径深藏别有村。篆石画岩犹墨迹，回廊寝殿但苔痕。谩劳往事怀千载，且与浮生共一樽。混世也知随地得，伐檀能不愧殊恩。
甲戍十月五日午饷告乏薄暮库部分到俸钱亟易之市始克举炊诗发一笑
作者：陈达
朝代：明
体裁：七言律诗

坐对空斋细雨频，强呼清茗漱唫身。九年窃禄应多愧，一午无炊未当贫。闻说真卿曾写帖，笑渠季路漫生嗔。可人库部时分俸，八口还沾此施均。
登石竹岩
作者：陈达
朝代：明

寻真曾向鲤湖游，十二珠帘翠欲流。此日輶车过石竹，千年胜槩壮丹邱。层厓云染四时紫，古洞风生六月幽。犹有浮名驱未得，刀圭未识肯分不。
秋夜感怀
作者：陈达
朝代：明

簿书丛里岁华淹，且放馀情上兔尖。鸿雁忽将秋色至，轩窗时见晚凉添。望迷红树家千里，立尽青霄月一帘。但把行藏参易理，卜居何用远求詹。
竹屋为甘钦采秋官尊翁题
作者：陈达
朝代：明

结构傍廛市，所居杂喧哗。雕甍连画栋，亹亹皆纷奢。何人数椽与俗异，座接此君引高致。半窗明月鸾尾低，满地东风墨华醉。有时静坐探古书，铿铿玉佩摇琼琚。倏然云散天宇静，筼筜嶰谷俱何如。先生自是世高士，眼视功名如脱屣。直将高节抗浮云，鳌竿一截传诸子。仲也才能贯百川，阐扬翁业归诗篇。我疑此翁结此屋，无乃溪边之六逸，兴夫林间之七贤。
谢儆成先生远惠酒蟳诸物
作者：陈达
朝代：明

松阴桂影四周遭，客在南楼睡正牢。窗外忽闻声剥啄，书中深感意勤劳。剖开陶氏不如蟹，满饮周郎自醉醪。三复高情无以报，临风聊为一挥毫。
过常山
作者：陈达
朝代：明

崎岖客路且随缘，眼底何人得静便。五日行过三省地，残冬喜遇早春天。叶稀老树犹藏寺，茅满平沙未作田。几向南陲重延伫，两峰晴耸白云连。
过观海
作者：陈达
朝代：明

蕞尔孤城试一临，东郊西陌故乡音。鱼盐以外生涯少，山水之间趣味深。花竹四时堪作障，烟岚终日自成阴。天教少住非无意，要识当年观海心。
送人之湖南分得洞庭遥忆
作者：陈达
朝代：明

南湖烟树远依依，百尺栏干倚落晖。铁笛一声人不见，茫茫秋水片帆归。
送李守讷致仕南归诗
作者：陈达
朝代：明

长江五月薰风起，一舸飘然白下归。解组独先能觉是，行年犹未及知非。齐竽自古难迎合，周易从今好发挥。料得浮鸥相慰藉，等閒何事复惊飞。晓将封事达承明，杨子江干夕问程。自是庭闱关念切，故于轩冕系情轻。铺张行色凭诗卷，驱逐离愁仗酒兵。看取百年公论在，先生未许独逃名。
送李守讷致仕南归诗·其一
作者：陈达
朝代：明

长江五月薰风起，一舸飘然白下归。解组独先能觉是，行年犹未及知非。齐竽自古难迎合，周易从今好发挥。料得浮鸥相慰藉，等閒何事复惊飞。
送李守讷致仕南归诗·其二
作者：陈达
朝代：明

晓将封事达承明，杨子江干夕问程。自是庭闱关念切，故于轩冕系情轻。铺张行色凭诗卷，驱逐离愁仗酒兵。看取百年公论在，先生未许独逃名。
送浅斋郭宪副进表之京
作者：陈达
朝代：明

乌府先生拥使旌，玉函驰献片帆轻。滩声入夜怀增壮，树色经秋眼倍明。红日喜瞻双凤阙，白云遥指万安城。莫因家庆频留恋，还慰南闽伫望情。
送童用中之荆州
作者：陈达
朝代：明

大江南泛渺云平，樽酒难消此日情。一笑天涯殊去住，三春物色半阴晴。尚书家世元无忝，太仆才华蚤有名。莫讶高怀抛不得，琅琊山水亦蓬瀛。
送陈岳克厚归琼河
作者：陈达
朝代：明

钟山高高淮水深，客乡无日不登临。寒风忽起故园念，征帆便挂长江心。浮生萍梗本无定，此夜樽酒还同斟。骊歌一曲不忍听，飞鸟吾犹恋旧林。
重游福海庵
作者：陈达
朝代：明

扫壁题诗记我曾，恍惊春去又重登。云迷生客山藏寺，雨妒明农水拍塍。白氎巾轻閒欲试，乌皮几隐懒堪凭。一樽是处成幽赏，谩说瑶台十二层。
闻蝉赋别送李古冲吏部
作者：陈达
朝代：明

珠宫擅虚敞，灌木饶萧森。萝萦古洞匝，不受烦暑侵。有客远行迈，于焉洗尘襟。暌违宁足道，宛如辰与参。壶觞甫交错，清风遗好音。悠扬重凄恻，对此谁能任。缅怀物理微，高洁谐夙心。晓吸沆瀣零，暮止松桂阴。飞鸣亦自适，伺者徒相寻。因之深有感，聊以调吾琴。愿君崇令德，嗤彼泽畔吟。勋业方肇兹，伫立还朝簪。
除夜宿常山察院
作者：陈达
朝代：明

乡关将咫尺，归计尚迁延。榾柮燃残夜，屠苏忆少年。东山高卧处，楚泽卜居篇。此意何人会，临风仰昔贤。
雁门关追次何椒邱文肃公韵
作者：陈达
朝代：明

山川无改旧名关，怅望椒邱未可攀。鸟道斜连青嶂外，羽旗遥映白云间。僧钟入夜声逾壮，戍马经秋色更斑。谁说君门远千里，天威咫尺不违颜。
雨憩福海庵
作者：陈达
朝代：明

兹来岂是悦禅机，为爱幽居耸翠微。径滑雨深行不得，秋高风急送将归。莲花旧白樽应倒，柿叶初黄笔可挥。愧我才非山谷调，能将斯地重摩围。
题买臣负薪图
作者：陈达
朝代：明

海邦六月烦暑逼，石床昼卧纷华息。清风飒飒自南来，恍然如入华胥国。初醒顿觉日半斜，檐头几阵蜂将衙。朗吟老子五千字，漫酌卢生七椀茶。敲门忽见东溪氏，手持一幅鹅溪纸。云是晴沙远遗之，分明貌出朱翁子。忆昔登登伐木时，行歌道路声呜噫。岂徒不入驵侩眼，何当更被糟糠嗤。五十功名未迟暮，锦衣烜赫人如故。谁知此日除道夫，却配当年弃夫妇。朱颜闇淡应无光，后车同载空徬徨。丈夫出处自有数，悔把深思一日忘。披图谁不增感慨，嗟彼女流何足怪。不见翟公门下客，一贫一富知交态。
题买臣负薪图
作者：陈达
朝代：明
体裁：古风

海邦六月烦暑逼，石床昼卧纷华息。清风飒飒自南来，恍然如入华胥国。初醒顿觉日半斜，檐头几阵蜂将衙。朗吟老子五千字，漫酌卢生七碗茶。敲门忽见东溪氏，手持一幅鹅溪纸。云是晴沙远遗之，分明貌出朱翁子。忆昔登登伐木时，行歌道路声呜噫。岂徒不入驵侩眼，何当更被糟糠嗤。五十功名未迟暮，锦衣烜赫人如故。谁知此日除道夫，却配当年弃夫妇。朱颜闇淡应无光，后车同载空徬徨。丈夫出处自有数，悔把深思一日忘。披图谁不增感慨，嗟彼女流何足怪。不见翟公门下客，一贫一富知交态。
题翎毛
作者：陈达
朝代：明

千叶桃花碧映堤，幽禽斜傍一枝低。却怜春亦年年别，故向游人着意啼。
题赵千户嵩西庄用壁间韵
作者：陈达
朝代：明

嫩柳微波夹路明，一亭容与课深耕。閒中隐几有馀地，醉里凭栏无限情。花气暖催春日转，山光遥带暮云平。鍪弧本是承传物，其奈林泉宿共盟。
题雁
作者：陈达
朝代：明

风摇芦苇碧毵毵，寒影高低扫暮岚。最是月明秋夜永，数声先我到江南。
高尚为徐松峰都阃题
作者：陈达
朝代：明

将军晓起拂征鞍，满道榕阴夹荔丹。金甲早销春事足，朱旗曾闪斗光寒。轻裘缓带归田乐，急雨颠风行路难。只恐九重思颇牧，青山未许梦魂安。
鲤湖
作者：陈达
朝代：明

我爱何仙好弟兄，丹成丘壑尽知名。上方亦有连床会，万瀑长含风雨声。
龙头场午憩
作者：陈达
朝代：明

院落深沈午漏迟，松花香拂柳风吹。青山蔽户昼长暝，野鸟当窗时献奇。满眼簿书空汗漫，一年春事又离披。乾坤俯仰无穷意，并入孤怀几首诗。
龙潭
作者：陈达
朝代：明

高皇曾此驻龙旌，一掬灵湫遂有名。云绕重岩朝作阵，风生古柏夜传声。为霖已副当时望，报祀长悬后代情。圣德不刊神力护，万方何幸际升平。
何尚书祀河神召饮河上
作者：陈迁
朝代：明

新辞黄阁近臣斑，驻马长堤春思閒。八座风云连北极，三城烟树拥南山。丹梯万丈尘区外，绿水孤帆夕照间。促席远招岩下客，吟馀白雪出松关。
何计部粤桥召宴淮上
作者：陈迁
朝代：明

十年京洛风尘客，此日津前独泛舟。淮海鱼龙春梦暖，楚天烟雨雁声愁。坐邀明月临仙署，醉把残英感素秋。倾盖不知归路暝，停云芳树独淹留。
厓门
作者：陈迁
朝代：明

粤徼空闻鼓角喧，不堪戎马寇中原。楼船不是兴王地，溟海难招死士魂。万乘銮舆疲战斗，两厓风雨自朝昏。野花蛮草愁无语，唯有寒潮带泪痕。
和赵瀫阳太史答黎瑶石内史偕游浮邱之作
作者：陈迁
朝代：明

岧峣高阁倚云中，下有丹泉一窍通。晓起登台飞翠入，夜来看月碧山空。天边紫气归神鼎，世上玄机误塞翁。笑被松萝迷出处，坐穷今古见鸿濛。一自骖鸾出上都，南来踪迹远尘区。山中旧有千年药，石上新栽九节蒲。直向宸居回剑履，岂因灵地滞江湖。君王此日虚前席，莫更寻仙傍玉壶。
和赵瀫阳太史答黎瑶石内史偕游浮邱之作·其一
作者：陈迁
朝代：明

岧峣高阁倚云中，下有丹泉一窍通。晓起登台飞翠入，夜来看月碧山空。天边紫气归神鼎，世上玄机误塞翁。笑被松萝迷出处，坐穷今古见鸿濛。
和赵瀫阳太史答黎瑶石内史偕游浮邱之作·其二
作者：陈迁
朝代：明

一自骖鸾出上都，南来踪迹远尘区。山中旧有千年药，石上新栽九节蒲。直向宸居回剑履，岂因灵地滞江湖。君王此日虚前席，莫更寻仙傍玉壶。
得吕山人报
作者：陈迁
朝代：明

忽闻消息百忧攒，书到飞邮不忍看。蛮土岂终埋侠骨，白头何事泣南冠。呼朋问酒心先醉，垂死怜君胆未寒。莫向词林赋鹦鹉，妒人风雪易凋残。
春日游浔州西山
作者：陈迁
朝代：明

晨起出西郭，飞盖恣欢游。芳林喜新霁，倚马听鸣鸠。瀑布千峰润，穿云一径幽。崇兰被峻坂，灌木荫丹丘。背岩花落尽，粤客动春愁。几欲策高足，栖迹复何求。饥餐石上芝，渴饮涧中流。无由弃簪绂，徒自羡留侯。良辰不易得，莫惜酒盈缶。归途日已暝，跻攀兴未休。独有天边月，相随到郡楼。
晓行闻鹧鸪
作者：陈迁
朝代：明

晓月西沉烟树微，青山迢递鹧鸪飞。词林莫奏秦人曲，翠羽堪裁粤女衣。老去樽前知己在，路迷花下赏心违。数声芳草萋萋处，惆怅江南倦客归。
浮邱景大雅堂
作者：陈迁
朝代：明

曾持宪节访诸天，缀玉联珠诗百篇。喜得邱中同白首，莫因桑落怨长年。功成独上三层阁，仙去空遗五色烟。风雅旧传金马客，相思多在斗牛边。
浮邱景朱明馆
作者：陈迁
朝代：明

采药閒来往白云，琅琊消息隔嚣氛。远寻丹灶金银色，误入仙家鸡犬群。月落九霄闻鹤唳，春深五鬣长龙文。烟霞满地无人扫，共托芳尊对夕曛。
浮邱景珊瑚井
作者：陈迁
朝代：明

铃铃金策下人寰，密竹繁花掩映间。坐客诗题金谷胜，江津龙卧野云閒。邱中猿鹤随车盖，天际笙歌杂佩环。丹井尚留当日汞，银床风雨长苔班。
游云帽西庄次卢星野韵
作者：陈迁
朝代：明

结茅临曲岸，祇恐海鸥知。明月空悬榻，芳樽欲待谁。白云留石枕，红槿护东篱。大隐归朝市，君恩岂有涯。艳舞团金屋，清歌近笛床。相携云外去，直向酒中藏。月榭留仙侣，春庭湛露光。词林有閒客，作赋拟长杨。有客迷幽径，披香宿霭霏。山中归计早，日下故人稀。海阔星河近，秋深橘柚肥。几宵烟水梦，犹向帝城飞。昔日青袍旧，来寻郑子真。烧丹思却老，种树欲藏春。钓客非轻汉，花源岂避秦。天边帆影杳，犹有未归人。
游云帽西庄次卢星野韵·其一
作者：陈迁
朝代：明

结茅临曲岸，祇恐海鸥知。明月空悬榻，芳樽欲待谁。白云留石枕，红槿护东篱。大隐归朝市，君恩岂有涯。
游云帽西庄次卢星野韵·其三
作者：陈迁
朝代：明

有客迷幽径，披香宿霭霏。山中归计早，日下故人稀。海阔星河近，秋深橘柚肥。几宵烟水梦，犹向帝城飞。
游云帽西庄次卢星野韵·其二
作者：陈迁
朝代：明

艳舞团金屋，清歌近笛床。相携云外去，直向酒中藏。月榭留仙侣，春庭湛露光。词林有閒客，作赋拟长杨。
游云帽西庄次卢星野韵·其四
作者：陈迁
朝代：明

昔日青袍旧，来寻郑子真。烧丹思却老，种树欲藏春。钓客非轻汉，花源岂避秦。天边帆影杳，犹有未归人。
游浮邱呈赵太史
作者：陈迁
朝代：明

几回托乘赤松游，南国才名羡倚楼。川岳尚留宫锦色，烟光长带玉堂秋。天连紫阁三山近，水接瑶池一叶浮。此日金銮徵太史，白云芳草卧羊裘。
游陈封君石桥庄次卢方伯韵
作者：陈迁
朝代：明

西林有閒客，溪馆夕阳幽。草色多秋意，年光逐水流。云连双雁度，月带片帆收。为报山中伴，酣歌任白头。
病起寄钱午江太守
作者：陈迁
朝代：明

三春多病倦登台，负此天涯浊酒杯。客路隹辰谁共赏，粤山明月梦频回。萧条短鬓愁中白，寂寞寒花雨后开。何日芳郊漫乘兴，不妨车马破苍苔。
秋夕
作者：陈迁
朝代：明

故山迢递思悠悠，坐对沧溟月一钩。万壑新凉摧落木，几宵归雁唤深愁。举杯莫负陶潜菊，称兴重登庾亮楼。自笑飘蓬空浪迹，白蘋寒渚愧眠鸥。
秋日游燕子矶得埃字
作者：陈迁
朝代：明

忽看海岳净氛埃，与客攀欢上钓台。水到湓城帆影没，月横淮甸雁声哀。烟笼远树留残照，石漱寒潮长绿苔。六代繁华犹未歇，白云芳草共徘回。
秋日燕台旅次
作者：陈迁
朝代：明

宦邸情深独倚楼，背人燕雁几声愁。月临睥睨怜孤客，风落梧桐报早秋。览镜忽惊玄鬓改，片帆长被白云留。百年归计何时定，北去南来愧海鸥。
秋日集邓山人馆
作者：陈迁
朝代：明

萧条短鬓卧郊园，树里秋声落酒尊。自我乞身归五岳，可谁并辔走中原。美人只在青溪曲，过雁堪悲黄叶村。明月关山千里梦，野花蛮草忆王孙。
端阳吊古
作者：陈迁
朝代：明

姱节垂青史，遗风遍海隅。榴花空笑日，楚客尚飞符。艾叶杯中蚁，龙文水上凫。灵均呼不起，愁思落菰蒲。
自述
作者：陈迁
朝代：明

吁嗟陈人七十馀，蓬头跣足依敝庐。门无车马多榛莽，本为穷愁日著书。忆昔十五二十时，结交海内豪侠儿。至今抚膺长叹息，安得凭陵百万雌。击筑微吟不辞醉，朱楼红粉恣欢爱。桃花零乱春复春，回盼佳人今安在。仗剑飘飖事远游，濯缨直溯千丈流。狂来倚天天祇尺，日月西沉紫气浮。自谓樊笼羁不住，三山五岳凭虚度。可怜释蹻入承明，却被儒冠反相误。衔橛在前徒苦辛，韶光转眼如飙尘。览镜须臾成丑老，思心绻结难具陈。君不见汉家豪右歌牢石，一代繁华易消歇。又不见金谷园中草色芳，楼台寂寞风萧索。何须握粟问穷通，但愿云眠万虑空。自昔达人张仲蔚，阶前寂寞长蒿蓬。庄生老去思鸢食，枕上谁能生八翼。甘心贫贱复何求，且向东篱呼五白。
谒李忠简公祠
作者：陈迁
朝代：明

名贤祠傍海东湄，尸祝分明奕世思。抗疏昔曾留御榻，诏归犹有赠行诗。遗编尚遣流风护，丽藻重镌旧绩碑。旭日当窗光凛烈，还如端笏立朝时。
赋得乘风万里送潘惟迁丈北上
作者：陈迁
朝代：明

圣主临轩访茂才，何人倚剑白云隈。古来郭隗名先著，此去孙弘阁正开。八月帆樯湖海梦，三城烟雨别离杯。甘泉献赋怜词客，怅望秋风百尺台。
送夷山陈将军游五岳
作者：陈迁
朝代：明
体裁：七言律诗

十年忧国问边筹，独请长缨系虏酋。剑气未寒霜锷出，云台终古将星浮。仙人共醉金茎露，岳色遥分玉树秋。本为封侯投笔早，功成翻向赤松游。
送夷山陈将军游五岳
作者：陈迁
朝代：明

十年忧国问边筹，独请长缨繫虏酋。剑气未寒霜锷出，云台终古将星浮。仙人共醉金茎露，岳色遥分玉树秋。本为封侯投笔早，功成翻向赤松游。
金陵灯夕
作者：陈迁
朝代：明

十二重城夜不扃，遥闻深院踏歌声。仙台宝扇翻鳌影，绣阁珠帘捲月明。千炬花光浮玉几，九天春色度云屏。灯前莫问昆仑事，四海升平已罢兵。
闻边
作者：陈迁
朝代：明

万里黄云冻不开，榆林秋早雁声哀。玉门不见降王款，羽檄翻从绝域来。北地风霜凌汉节，中原将帅列云台。何人更献平胡颂，重上燕然扫绿苔。
渡黄河浮桥二首·其一
作者：陈迈
朝代：明
体裁：七言绝句

一脉昆崙万里流，轰腾飞啮断平丘。谁将驾海擎天手，金锁连环一舰浮。
渡黄河浮桥二首·其二
作者：陈迈
朝代：明
体裁：七言绝句

结束舟梁跨浪平，往来南北使车轻。野花蝴蝶滩边草，人寿何曾得俟清。
观诸葛丞相废城
作者：陈迈
朝代：明
体裁：七言律诗

荒城寒日曲阿隅，指点清都旧子瑜。远近村亭更卜筑，高低烟雨暗樵苏。西川有凤终归汉，南国无龙独事吴。为想繁华勋阀晓，不禁搔首意踟蹰。
丰湖渔唱
作者：陈运
朝代：明

四顾湖山转夕晖，水云深处乐忘机。数声欸乃沧浪外，惊起前湾白鹭飞。
半径樵归
作者：陈运
朝代：明

芒鞋踏破白云层，石磴迢迢几度登。一局残棋看未足，不知尘世似风灯。
大通桥
作者：陈运
朝代：明

源有桃花涧有蒲，翛然一望恍蓬壶。忘机亭上群鸥集，堪作人间水墨图。
拱北桥
作者：陈运
朝代：明

萧萧竹径接平桥，万石曾歌五裤遥。自是天南灵气盛，衣冠今满紫宸朝。
明圣桥
作者：陈运
朝代：明

明圣微茫报晓钟，禅栖于此證南宗。何人钓罢前溪月，长笑天南第一峰。
榜岭春霖
作者：陈运
朝代：明

叠嶂幽岩锁碧空，翠微常在水光中。谁知慰满躬耕者，尽是冥冥助化工。
水帘飞瀑
作者：陈运
朝代：明

飞流千尺挂晴空，绝壁霏微入望中。有客欲追河朔饮，恍疑身在水晶宫。
泛湖
作者：陈运
朝代：明

一苇沧浪外，翻同汗漫游。僧归临水寺，客上泛湖舟。天地容疏散，烟波任去留。机心何处尽，沙上有盟鸥。
西新桥
作者：陈运
朝代：明

飞虹千柱挂湖西，犹是苏公旧日堤。莫道沧桑今古异，风流曾记昔年题。
西新閒居
作者：陈运
朝代：明

千峰初霁雨，一水自通池。鱼戏翻新藻，莺啼过别枝。焚香开古帙，汲涧话幽期。恍有真人约，悠悠天际思。结庐人境外，隔水见精庐。花亚樽中酒，云生架上书。山空闻唳鹤，溪静见游鱼。高卧羲皇上，北宪恒晏如。
西新閒居·其一
作者：陈运
朝代：明

千峰初霁雨，一水自通池。鱼戏翻新藻，莺啼过别枝。焚香开古帙，汲涧话幽期。恍有真人约，悠悠天际思。
西新閒居·其二
作者：陈运
朝代：明

结庐人境外，隔水见精庐。花亚樽中酒，云生架上书。山空闻唳鹤，溪静见游鱼。高卧羲皇上，北宪恒晏如。
迎仙桥
作者：陈运
朝代：明

逍遥堂上迥超然，五色云中迓列仙。几度芳华洲上望，玉箫吹彻洞中天。
黄塘晚钟
作者：陈运
朝代：明

花宫迢递锁烟霞，松竹森罗老衲家。几杵鲸音天外度，夕阳无数送归鸦。